Хозирги вақтда: 06 дек 2019, 23:46\nПост Савол » 09 март 2017, 15:35\nАссалому алайкум. Мен 25 ёшдаман, исмим Раъно. Ота-онам мен чақалоқлигимдаёқ ажрашиб кетишган. Онам мени бир кўзлаб катта қилганлар. Отам ҳеч қандай ёрдам бермаганлар, лекин улар билан муносабатим жуда яхши эди. Отам оламдан ўтганлар. Отамни бошқа оиласидан икки нафар фарзандлари бор. У оиласи ҳозир отамдан қолган ҳовлида яшайди. Мен шароитим оғирлиги сабабидан, шу уйдан ўз ҳаққимни талаб қилишим шариат нуқтаи назаридан тўғрими? Суд орқали ҳам ўз улушимни талаб қилмоқчиман. Бу ер талашишга кириб қолмайдими?\nПост Одинахон Муҳаммад Юсуф » 09 март 2017, 15:35\nВа алайкум ассалом! Шариат нуқтаи назаридан сизнинг меросдан улушингиз бор. Буни Аллоҳ таолонинг Ўзи тайин қилиб берган, бу ҳукмга инсонлардан бирортаси аралаша олмайди, ҳатто мерос қолдирган отангизнинг ҳам розилиги шарт эмас. Сиз бемалол ҳаққингизни талаб қилишингиз мумкин. Валлоҳу аълам.


06:20 09 Апрел 2020\n18:39 24.01.2019 Ҳавола олиш\nАдлия вазирлиги томонидан янги партия давлат рўйхатидан ўтказилди.\nТОШКЕНТ, 24 янв – Sputnik. Адлия вазирлиги томонидан Ўзбекистон Экологик партияси давлат рўйхатидан ўтказилди. Бу ҳақда вазирлик телеграм-каналида хабар қилинди.\nУчрашувда партия Марказий кенгаши ижроия қўмитаси раисига партия давлат рўйхатдан ўтказилганлиги тўғрисидаги гувоҳнома тақдим қилинган.\nЭслатиб ўтамиз, аввалроқ Ўзбекистонда яна бир сиёсий партия - Ўзбекистон экологик партияси пайдо бўлгани ҳақида маълум қилгандик.


Бўҳрон жўғрофияси кенгаймоқда\n26 ноябр 2020, Тошкент вақти: 19:56\nРоссиядаги тожик меҳнат муҳожирларининг бозори касодга учрагани ҳам Тожикистонда иқтисодий танглик кучайишига сабаб бўлмоқда.\nДушанбеликларнинг аксарияти мамлакатни четлаб ўтмаган иқтисодий бўҳрон туфайли Тожикистонда камбағал оилалар сони ортганини қайд этаяптилар.\nЖаҳон аҳлини ташвишга солиб қўйган глобал иқтисодий бўҳрон мавзуси бугунги кунда тожикистонликлар учун ҳам энг долзарб мавзулардан бирига айланди. Шу кунда икки-уч киши бир жойда тўпланиши билан нарх-наво, банкларда пул тақчиллиги, банкоматлар доллар бермай қўйгани, Россиядаги меҳнат муҳожирлари пулсиз уйга қайтаётганлари ҳақида суҳбат қизий бошлайди.\nАйни мавзуда суҳбатлашиб келаётган икки йигитни бир муддатга йўлдан тўхтатиб, иқтисодий бўҳроннинг улар турмушига таъсири хусусида сўрадик:\n- Янги йилда уйланишим керак эди. Туй харажатлари жуда ошиб кетибди. Бозор саросимада. Озиқ-овқат ҳам, кийим-кечак ҳам қимматлаб кетган. Биласизки, биз тожикларнинг тўю-маъракалари унча-мунча пул билан битмайди, - дейди исми Сафар эканини айтган суҳбатдошимиз.\nСафарбек аҳвол бироз ўнглангунича тўйни тўхтатиб туришга қарор қилганини айтади.\nСуҳбатга аралашган Ҳодибек исмли йигит эса яқин орада иқтисодий бўҳрон бартараф этилишига ва одамлар яна аввалгидек сарф- харажатларини қила олишига шубҳа билан қарайди:\n- Иқтисодий бўҳрон туфайли Тожикистонга бир неча тарафдан зарба келаяпти. Мана, Россия ҳар икки юртдошимизнинг биттасини ватанига қайтариб юбораяпти. Улар қайтиб келса, давлат уларга иш топиб бера олмайди - бу аниқ. Россия қайтиб қабул қилмайди. Нима бўлади у ёғи? Камбағал кўпаяди, ўғри кўпаяди, мана ҳозирдан тиланчиларнинг саноғи йўқ. Аввалгидан уч-тўрт бараварга ошган тиланчилик билан кун кўраётган болали аёллар, қариялар сони, - дейди Ҳодибек.\nСуҳбатдошимиз янги йил арафасида уй сотиб олишни режалаштириб юрганини, аммо унинг орзулари амалга ошмай қолаётганини айтди.\nҲожи Муродилла ота - нафақахўр. Бир ҳовлида 29 нафар невараси билан яшаб турган ота тирикчилиги Россиядаги мардикор ўғиллари топаётган даромадга қараб қолганини айтади.\n- Нархлар кўтарилгандан кейин қийин. Бўҳрон дея хавотир олган билан нима қила олардик. Кимга дод, деймиз. Давлатга айтган билан давлат бермаса бир нима. 69 сомоний (20 доллар) пенсия оламан. Етмайди. Агар аҳвол шу бўлса, ўғлимни чақириб оламан ва ота касбимиз бўлган устачилик билан шуғулланамиз энди, - дейди Ҳожи Муродилла ота.\nБошқа бир суҳбатдошимиз - Тошпўлат Тожикистон давлат педагогика университетига шартнома асосида ҳужжат топширганини маълум қилар экан, иқтисодий инқироз тожикистонлик талабаларни ҳам қийин аҳволга солиб қўйиши табиийлигини таъкидлайди:\n- Талабаларнинг кўпи шартнома пулини Россия ҳисобидан беришади. Мен ҳам. Эндиликда Россиядан пул келмай қолгандан кейин аксар талабалар шартнома пулини беролмай қолиши мумкин. Ётоқхоналар, йўл харажати, кийиниш, умуман, ҳамма нарса пул. Чўнтакка пул тушмагандан кейин қийин-да, - дейди тожикистонлик талаба Тошпўлат.\nДушанбе шаҳар кўчаларини яёв кезар эканмиз, яхши кайфиятдаги йўловчиларни кам учратдик. Ҳамма қандайдир ташвиш ортидан чопади. Кийим-кечак, уй жиҳозлари дўконларида харидорлар сийрак.\nҲар вақт сўнгги мода ортидан қувган бир танишим Насибахон топган-тутганни янги кийим учун сарфлашга кўз қиймайдиган вақт келганини айтади.\n- Эскиларини кийиб турайлик-чи. Кийимга харажатни тежаш керак. Ҳаммасини сарфлаб қўйсам, даромад бўлмаса, қоринни алдаб бўлмайди. Ҳаммага келган бу тўйдан йўғон чўзилиб, ингичка узиладиган бўлди, - дейди Насибахон.\nАммо душанбелик Асолатхон ая ризқ азалий эканини, тожикистонликлар ўтган асрнинг 90-йиллари аввалида бир очарчиликни бошдан ўтказиб, бундай қийин кунларга кўникиб қолганини айтади. Асолатхон ая бу кунлар ҳам ўша кунлардек яқин орада унут бўлишига ишониб яшаётганини таъкидлайди:\n- Раҳматли қайнонам қотган нон заҳира қилинглар, эрта очлик бўлса қийналасанлар, дердилар. Мана, ўша очарчиликлар ҳам ўтиб кетди. Яна магазинлар иссиқ нонга тўлди, едик ўшаларни. Бу ёғи ҳам шундай бўлса керак ахир. Худо бундан ёмонига рўбарў қилмасин. Худо болаларнинг раҳмини есин, - дея юзига фотиҳа тортади кўпни кўрган Асолат ая.\nҚайд этиш жоизки, дунёда иқтисодий бўҳрон кучайиб бораётган бир пайтда Россия бош вазири Владимир Путин мамлакатдаги меҳнат муҳожирлари сонини ҳеч бўлмаганда 50 фоизга қисқартириш зарурлигини билдирди.\n7 миллион аҳолига эга Тожикистоннинг тахминан бир миллиондан ортиқ фуқароси ва айрим норасмий маълумотларга кўра эса икки ярим миллионга яқини Россия ортидан рўзғор тебратиб турибди.


Ҳужжатлар инжиқ бўлади – Сурхон тонги\nБош саҳифа / Сиёсат / Ҳужжатлар инжиқ бўлади\nИюл 11, 2018\tСиёсат Изоҳ қолдириш 727 Кўрилди\nИкки карра икки неча бўлади? Етти, тўққиз ҳам чиқиши мумкин. Жонингиз омон бўлсин, топдингиз! Буни ким қандай ҳисоблашига боғлиқ. Шикоят хатини ўрганиш, тегишли масъуллар билан учрашиш жараёнида шундай хулосага келдик. Кимдир ўтган, кимдир кечаги, кимдир келгуси кун нуқтаи назаридан масалага муносабат билдирди. Яхшиси, ҳужжат ва далилларнинг ўзи “гапиргани” маъқул, деб ўйладик.\n“Туркистон ФУ бошқаруви раиси ўртоқ И. Азизовга. Хўжалик биолабораторияси мудири Г. Юлдашева томонидан ариза.\nЁзишдан мақсадим хўжалик клуби атрофидаги арчалар оралиғидан фойдаланиш учун 16 сотих ер майдони ажратиб беришингизни сўрайман. 1997 йил июнь”.\n“Халқобод” қишлоқ фуқаролар йиғинининг қарори. № 381.\n1997 йил 26 июнь, “Халқобод” ҚФЙ\nФуқароларга томорқа ер участкаси ажратиш тўғрисида қарор қилади.\n“Халқобод” қўрғони “Авжун” маҳалласида яшовчи фуқаро Юлдашева Гулсара ўзи фойдаланиб келаётган 0,15 га. ер томорқа ер участкаси қилиб берилсин.\nУшбу қарорнинг ижросини таъминлаш “Туркистон” жамоа хўжалиги ер тузувчиси А. Омонтурдиевга юклатилсин.\n“Халқобод” ҚФЙ раиси А. Одинаев. Имзо, муҳр”.\n… Шу билан бир оиланинг муаммоси ҳал бўлди. Берилган томорқага аввалига экин экиб, сўнгроқ 200 туп анор ва бошқа мевали дарахтлар ўтказиб, обод қилишади. Эр-хотин болалари билан ўзини қўярга жой тополмасди. Келгусида Шоназар Холиёров тўрт ўғилдан бирига шу томорқанинг бир чеккасидан уй қуриб бериш ниятида эди. 22 йилдан сўнг бу томорқадан мосуво бўламан, деб етти ухлаб тушига ҳам кирмаган эди.\n… Жорий йил бошида эса ўша “хўжалик клуби” орқасидаги харобабоғ ҳудудида замонавий уй-жой қурилиши бошланди. Томорқаси ўрнида янги қурилиш бўлишини огоҳлантиришганда Шоназар Холиёровнинг пайтавасига қурт тушди. Бахтига вилоят ҳокимлигининг 3-жамоатчилик гуруҳи ора киргандай бўлди. “Сизнинг томорқангиз ўзингизга қолдирилади”, дейишди туман ҳокимидан тортиб, жамоатчилик назорати гуруҳи аъзоларигача. Бир ой ўтар-ўтмас томорқа текисланиб, пойдевор ишлари бошлаб юборилди. Чўкаётган хасга ёпишибди, дегандек Шоназар Холиёров тегишли жойларга кетма-кет шикоят ёза бошлади. Шу жумладан, 3-жамоатчилик назорати гуруҳи ва “Сурхон тонги” таҳририятига ҳам.\n“Ушбуни ёзишдан мақсад, оилам номига 1997 йил 26 июндаги ҚФЙнинг 381-сонли қарори билан олинган 0,15 сотих томорқамни сизларнинг 2 февраль 2018 йилдаги аралашувингиз билан ўзимга қолдирилгандай эди. Мен ўша куни вилоят телевидениеси ходимларига интервью бердим. Менинг миннатдорчилигим бутун воҳа бўйлаб эълон қилинди.\nЎша лаҳзада туман ҳокими ҳам иштирок этиб, ваъда берган эди. Томорқамда янги уй-жой қурилмайдиган бўлганди.\n… Менга туман ҳокимининг қарори билан қўшни “Йўлчи” маҳалласидаги ташландиқ ердан 15 сотих ажратишган бўлишди. Лекин ўлчаб бергани йўқ. Мен бориб кўрдим, катта жарлик ҳолатидаги ерни олишни рад этдим. Кейинги ҳафта менинг томорқамда қурилиш ишлари бошлаб юборилди. Эшитишимча, участка нозирига уй қуришаётган экан. Ваҳоланки, мендан кейинги 20 сотих ер ҳеч қандай эгасиз ётибди. Сизлардан илтимос яна бир марта менга амалий ёрдам берсангиз. Шундайга ҳам тўрт хўжалик 15 та жон бир уйда қийналиб яшаб келаяпмиз” Ш. Холиёров. 15.05. 2018 йил”.\nЭнди вилоят ҳокимлиги жамоатчилик гуруҳи аъзоси О. Соатовнинг бу масала борасидаги ўрганишлари натижаси билан танишинг.\n“Музработ туман ”Нурли ҳаёт” маҳалласи фуқароларининг мурожаатларини ўрганиш бўйича.\n02.02.2018 йилда аниқланган еттита масаладан олтитаси ҳал этилмаган.\n1997 йил 26 июндаги “Халқобод” ҚФЙнинг 381-сонли қарори билан (туман давлат архивининг жорий йил 15 январь 02-1/60-сонли хатига илова ҳолда) 0,15 га ер ажратиб берилган.\nХолиёров Шоназар оиласида 4 нафар ўғли, 5 оила, 15 жон яшаётганлиги, томор- қасида янги уйлар қурилиб бошланганлиги ва унинг томор қа ажратиб бериш ҳақидаги талаби ҳал этилмаган.”\n“Музработ туман ҳокимининг қарори.\nТуманнинг “Нурли ҳаёт” маҳалласи ҳудудидан 2018 йилда қуриладиган арзон уй-жойлар қурилиши муносабати билан фуқаро Юлдашева Гулсарага “Йўлчи” маҳалласидан 0,15 га ер участ- каси ажратиш тўғрисида.\nТуман ҳокимлиги қошидаги “Ер танлаш ва ажратиш” комиссиясининг 2018 йил 17 февралдаги далолатномаси маълумот учун қабул қилинсин.\nТуманнинг “Нурли ҳаёт” маҳалласи ҳудудидан 2018 йилда қуриладиган арзон уй-жойлар қурилиши муносабати билан фуқаро Юлдашева Гулсарага тегишли бўлган 0,15 га ер участкаси ўрнига “Йўлчи” маҳалласидан 0,15 га ер участкаси ажратилсин.\nТуман архитектура ва қурилиш бўлими (С. Исломов) ва туман “Ер русурслари ва давлат кадастри” бўлими (С. Давлатов)га ер майдони чегарасини жойида кўрсатиш ва тегишли ҳужжатларни қонун доирасида расмийлаштириб бериш вазифаси юклатилсин.\nУшбу қарорнинг бажарилишини назорат қилиш туман ҳокимининг ўринбосари А. Йўлдошев зиммасига юклатилсин.\nТуман ҳокими в.в.б: Қ. КАРИМОВ.\n2018 йил 17 февраль, 496-сонли қарор”.\nБиз маҳаллада бўлиб Ш. Холиёровнинг қўшнилари билан учрашдик. “Нурли ҳаёт” МФЙ хотин-қизлар билан ишлаш бўлими мутахассиси Айгул Алибоева бу муаммога шундай муносабат билдирди: “Ҳақиқатдан ҳам бир хонадонда 5 та оила истиқомат қилади. 15 нафар инсоннинг бир хонадонда яшашини ўйлаб кўринг. Бир неча йиллардан буён фойдаланиб келаётган томорқасини тортиб олишди.\nТуман ҳокимлигидан келган масъуллар “юқоридан топшириқ шундай бўлган”, дейишдан нарига ўтиша олмади. Ахир бу ерни бу оила қонуний қарор чиқартириб олган. У киши бир неча йиллар ер солиғи тўлаб келган. Ҳокимиятдаги масъул раҳбарлар тақдим этилган ҳужжатларни тан олмай “шантаж” қилаяпти”, деган гапларига ўзим гувоҳман. Иложи бўлса, бу оилага амалий ёрдам бериш лозим, деб ўйлайман”.\nБиз туман ҳокимлиги, туман қурилиш бўлими ва бир қатор тегишли идораларга учрашдик. Юқорида айтганимиздек, ҳар бир идора вакили муаммога ўзича ёндашганига гувоҳ бўлдик. Аслида бу жо- йида, ўша куннинг ўзида ҳал этиладиган, матбуотга олиб чиқишга ҳожати бўлмаган муаммо эди. Баъзида масъулиятсизлик оқибатида билиб-билмай пашшадан фил ясаётганлигимизни унутиб қўямиз.\nшикоятчига туман ҳокими қарори билан ҳар қалай 15 сотих ер ажратиб берилган. Аслида муаммонинг ечими ҳам шу. Ш.Холиёров борига барака, деб бунга кўниши керак эди. Музработ туман ҳокимлигидаги мутасаддилар, маҳалладаги оқсоқоллар юқоридаги ҳужжат ва далиллардан келиб чиқиб, масалани жойида ҳал қилишлари лозим эди. Доимо шикоят учун қоғоз, қалам топилаверади. Ҳужжат ва далиллар қайсарлигича ўзгармай қолаверади…\nОлдинги Хусусий мулк – давлат ҳимоясида\nКейинги Ҳарбийларга имтиёз\nФаровонликка эришишнинг янгича тизими\nФермер хўжалиги ютуғи


Ҳаётни яхшилик сари ўзгартириш ва ҳар бир кундан лаззатланишнинг 3 усули – Uzarena\n1-усул. Ўзингизни англанг\nЁдда тутинг: ҳаёт бу – йўл, бўлишингиз олдиндан белгилаб қўйилган пункт эмас.\nСийқаси чиққан, бироқ долзарб фикр. Тўлақонли ҳаёт кечириш – ҳар бир кунни ҳис этиш, янги нарсаларни ўрганиш, бир нарса йўлида қолганларини қурбон қилмаслик. Бошланишида сиз ўйлагандек бўлмаса, тушкунликка тушманг. Бу нормал ҳолат.\nЎзингиз ва атрофдагиларга нисбатан ҳақгўй бўлинг\nЁлғон қувватни “сўриб олади” ва одамни бахтсиз қилади. Тасаввур қилиб кўринг-а, алдаётган вақтингизда кутилмаганда оғзингиздан чиқиб кетмаслиги учун қанча нарсани эсда тутиш керак. Бу ерда ҳеч қандай бахт бўлиши мумкин эмас. Бундан ташқари, агар ўзингизга нисбатан ҳақгўй бўлмасангиз, ривожлана олмайсиз. Атрофдагиларни алдасангиз, муносабатларда ишонч ва яқинлик йўқолади.\nОдамлар турли сабаблар туфайли ёлғон гапиришади. Кўролмаслик, хафа қилиб қўймаслик, ошкора бўлишдан қўрқиш ёки можаро юзага келишидан хавфсираш кабилар шулар жумласидан. Ростгўй бўлиш мураккаб, бироқ айнан шу йўл билан тўлақонли ҳаёт кечириш мумкин.\nЎзингизни қабул қилишни ўрганинг\nКўпинча ўтмишдаги муваффақиятсизликларни эсга олиб, ўзимиздаги салбий жиҳатлар ҳақида ўйлашга жуда кўп вақт сарфлаймиз. Қайси хислатимиз ёқмаслиги, уни қандай қилиб ўзгартириш ҳақида ўйлаб, бошқа инсонга айланишимиз керак деб ҳисоблаймиз. Ҳаётни бу каби ўтмишдаги ўйларга сарфлаш – ҳозирги кунни ҳис этмаслик ва келажакдаги янги нарсаларга “ёпиқ” бўлишни англатади. Ўзингизни борингизча севишдек онгли қарорни қабул қилинг. Хотиралар ва салбий фикрларнинг оғир юкидан халос бўлинг.\nҚадриятлар белгилаб олингач, қарши чиқиш имконсиз бўлган ҳаётий мақсадларни аниқлаш осонроқ бўлади. Ўз фикрларингизга содиқ бўлинг ва ўзгалар йўлингиздан адаштиришига йўл қўйманг. Ахир шахсий тамойилларга мувофиқ яшаш доимий равишда ўзгаларнинг маслаҳатларига амал қилишдан кўра ёқимлироқ.\nЎзингизни танқид қилишни бас қилинг\nЎз-ўзини танқид қилиш ривожланишга ёрдам беради деган фикр мавжуд. Бироқ\nўтказилган тадқиқотларга кўра, бу ёндашув одам ва унинг атрофдагилар билан муносабатларига салбий таъсир кўрсатади. Ўзингизга қанчалик қаттиққўл бўлсангиз, атрофдагиларнинг ҳам сизга айнан шундай муносабатда бўлишлари эҳтимоли катта. Инсон қадр-қимматини камситиш уни яхшироқ бўлиши ва мақсадларга эришишида ёрдам бермайди. Ўзингизга ижобий муносабатда бўлинг.\nСалбий фикрларни ижобийларига алмаштиринг. Масалан, “Мен омадсизман” ўрнига ўзингизга “Ҳаммаси режадагидек бўлмади. Бироқ нима учун шундай бўлганлигига ойдинлик киритаман ва келажакда бундай хатоларга йўл қўймайман. Мен истаган нарсамга бошқа усул билан эришиш йўлини топаман” деб айтинг.\nШахсий танқидни мантиқий жиҳатдан таҳлил қилинг. “Мен аҳмоқман, гуруҳдаги барча мендан ақлли” ўрнига бундай деб ўйлашга объектив асослар бор-йўқлигини ўйлаб кўринг. Балки машғулотларга яхши тайёрланмаётгандирсиз. Балки ҳаммасига ақл эмас, дангасалик сабабчидир. Фикрларни шу тахлит ўйлаш орқали сиз ўзингизни камситмаган ҳолда қандай қадамларни амалга оширишни тушунасиз.\nҲаёт ўзгаришларга лиқ тўла. Бу сизга ёқмаса-да, янги нарсаларга очиқ бўлинг ва ўзгаришларга мослашишни ўрганинг. Уларни янги тажрибага эга бўлиш имконияти сифатида қабул қилинг. Бундай ижобий мулоҳаза мослашувчанликни ривожлантиришга ёрдам беради.\n“Apple”дан кетиш – мен билан содир бўлган яхши воқеалардан. Муваффақиятнинг оғир юки фаолиятини энди бошлаётган, ишончи камроқ тадбиркорнинг “ташвишсизлиги”га айланди. Ҳаётимнинг энг серҳосил даврига қадам қўйиш учун озод бўлдим.\nСтив Джобс, америкалик тадбиркор, “Apple” ижрочи директори\nДоимо “форма”да бўлинг\nТанангиз ҳақида ғамхўрлик қилиш – тўлақонли ҳаёт йўлидаги яна бир қадам. У сизда бор-йўғи битта, унинг соғлом эканига ишонч хосил қилишингиз муҳим. Тананинг бирор қисми оғриб турса, тўлақонли ҳаёт билан яшаш мураккаб.\nТўғри овқатланинг. Иложи борича кўпроқ мева, сабзавот, мураккаб углеводларни истеъмол қилинг. Таркибида қанд миқдори кўп бўлган маҳсулотлардан чекланишга ҳаракат қилинг, бироқ вақти-вақти билан ўзингизни пирог бўлаги билан сийланг.\nСпорт билан шуғулланинг. Доимий равишда бажарилган жисмоний машқлар ўзингизни соғлом ва бахтли ҳис этишга ёрдам беради.\nЎзингизни мажбурлашни бас қилинг\nОдамлар кўпинча ўзларини қадрият ва истакларига мос келмайдиган ишларни бажаришга мажбурлашади. Мажбурлаш тушкунлик, ҳафсаланинг пир бўлиши ва ғазаб туйғуларини уйғотади. Агар ундан халос бўлинса, тўлақонли ҳаёт билан яшаш осонлашади.\nЎй-хаёлларингиз орасида “мен мажбурман” пайдо бўлиши билан нима учун ана шундай фикрда эканингизни ўйлаб кўринг. Бу шифокор маслаҳати ёки бошқа одамнинг гўзалликни ўзгача тушуниши билан боғлиқ бўлиши мумкин. Биринчи ҳолатда ўзгариш ҳақиқатан ҳам керак, иккинчи ҳолатда эса ҳатто хавфли бўлиши ҳам мумкин. Ўзгалар талаб қилган нарсаларни эмас, ўзингиз учун муҳим бўлганларини амалга оширинг.\n2-усул. Ўз йўлингизда давом этинг\nҚулайлик зонасини тарк этинг\nЎзингиз учун одатий бўлмаган ҳаракатларни қанчалик кўп бажарсангиз, натижадорлигингиз шунчалик ортади. Ўз олдингизга мураккаброқ вазифаларни қўйсангиз, янги нарсаларга тезроқ мослашасиз ва ҳаёт мураккабликларини сокинлик билан қабул қиласиз. Қулайлик зонасидан чиқиш мослашувчан бўлишга ёрдам беради. Бу муҳим эканига юқорида ойдинлик киритдик.\nКичик нарсалардан бошланг. Ўзингиз билмаган муассасага бориб кўринг. Кутилмаган саёҳатга отланинг ва аввал шуғулланмаган ишингизни бажариб кўринг.\nКўникма ва қобилиятларингиздан келиб чиқиб мақсадлар қўйинг. Ўзгалар билан мусобақа ўйнаш учун эмас, ўзингиз учун муҳим нарсаларга интилинг.\nБаъзи нарсалар сиз кутмаганингиздек бўлишига тайёр бўлинг\nТўлақонли ҳаёт билан яшаётган одам таваккалчиликка йўл қўяди. У натижаларга эга бўлган қарорлар қабул қилади. Баъзида улар кутилганидек бўлмаслиги мумкин. Ҳаётни олдиндан башорат қилиб бўлмаслигини тушуниш ва унга сокинлик билан муносабатда бўлиш муҳим. Барча нарсага тайёр бўлиш кўникмаси бир қадам олдинда бўлиш ва ҳодисаларнинг турли вариантларини олдиндан ҳисоблаб кўриш имкониятини беради.\nЎқиб-ўрганиш имкониятини изланг\nБир жойда ўтирманг ва ҳаёт бир маромда ўтиб кетишига йўл қўйманг. Фаол бўлинг, янги нарсаларни ўрганинг, мияни ишлашга мажбурланг. Олинган тажриба ва ўзгалар тажрибасини таҳлил қилинг. Бу мураккаб вазиятларда хотиржам бўлиш ва олдинга ишонч билан ҳаракат қилишга ёрдам беради.\nМиннатдор бўлишни билинг\nМиннатдорлик бу оддий туйғу эмас, ҳаёт тарзидир. Ўтмиш зарбаларига оғриқ сифатида эмас, қимматли тажриба сифатида қараб, улар учун миннатдор бўлинса, ўтмиш зарбаларини енгишга ёрдам беради. У яқинлар билан муносабатларни мустаҳкамлайди, уларсиз эса тўлақонли ҳаёт кечириш ўта мураккаб.\nҚариндош, дўст ва бошқа муҳим одамларга улар мавжуд эканидан нақадар хурсандлигингизни айтинг. Миннатдорчилик билан бўлишинг, уни ифода этишдан қўрқманг ва ҳаётингиз завқ ва мувозанатга тўлади.\nҲар бир онни қадрланг ва ёмон нарсаларга диққатингизни қаратманг. Кундалик ҳаёт гўзалликларига ҳам ижобий баҳо беринг. Кичик нарсалар учун ҳам миннатдор бўлинг: қуёшнинг чиройли ботиши, яхши об-ҳаво ва мазали қаҳва.\nКичик нарсалардаги ёқимли жиҳатларни кўпроқ сезсангиз, ҳаёт янада яхшиланади.\nЎтган воқеларни ёзиб қўйиш билан чекланмасдан, уларни таҳлил қилинг. Сиз қандай муносабатда бўлдингиз, нима учун содир бўлди, ўшанда ва ҳозир нимани ҳис қиляпсиз, бундай вазият такрорланса, қандай йўл тутган бўлардингиз ва ҳ.к. Буларнинг бари ҳаёт яхши кетаётгани, яна нималар устида ишлаш кераклигини кўрсатади.\nТабассум – энг яхши дори. У зўриқиш гормони даражасини пасайтириб, кайфиятни кўтаради. Бундан ташқари у юқумли. Сиз кулсангиз, у бошқаларга юқади. Бу ҳиссий ва ижтимоий алоқаларни яратишнинг энг оддий усули.\nМоддий нарсалар ортидан қувманг\nНарсалар кўплигидан бахтлироқ бўлиб қолмайсиз. Харидларни шошилинчда амалга оширманг. Шопинг ёрдамида зўриқишдан халос бўлишга интилманг. Керакли нарсаларнигина сотиб олинг.\nФойдали бўлмаган буюмлар тўпланиб қолган бўлса, уларни хайрия сифатида тақдим этинг. Ўзингизга ёқмаган нарсалардан халос бўлинг ва моддий қадриятлардан озод бўлган ҳаётда яшанг.\n3-усул. Мулоқот қилинг\nАтрофингизни кўздан кечиринг\nОдам атрофдагиларнинг туйғуларини шамоллаш каби юқтириб олади. Агар кунингизни бахтиёр кишилар билан ўтказсангиз, ўзингизни яхшироқ ҳис этасиз. Агар ҳаётдан нолийдиганлар билан мулоқот қилсангиз, бу сизнинг кайфиятингизга ҳам таъсир ўтказади. Фақат салбий. Шунинг учун зарарли одамларга вақт кетказмаслик муҳим.\nЭҳтиёжларингизни муҳокама қилинг\nФикрларингиз ва эҳтиёжларингизни ишонч билан ифода этинг. Бироқ ёдингизда бўлсин, атрофдагиларда ҳам айтилиши керак бўлган истаклар мавжуд. Очиқ ва ҳақгўй бўлинг, одамларни айблаб, муҳокама қилманг.\nЎзингиз ва атрофдагиларни кечиринг\nҚийин, бироқ қалб учун фойдали. Кечирсангиз, зўриқишдан халос бўласиз, йиғилиб қолган салбий ҳиссиётларни “қўйиб юборасиз” ва енгилликни ҳис этасиз. Одамларнинг хулқ-атворига қарамай, уларни кечиришни ўрганинг. Бу қалбдаги яраларнинг битишига ёрдам беради.\nОдамларни борлигича қабул қилинг\nСизга ўхшамаган одам билан мулоқот қилиш мураккаб бўлади. Бироқ уни ўзингизга мослаштиришга ҳаракат қилманг. Ёдингизда бўлсин, ҳар бир одам – бетакрор шахс бўлиб, сизга ниманидир ўргатиши мумкин. Ҳар қандай жамоада ҳам мулойим бўлинг. Ўзгалар билан вақт ўтказишдан завқ олинг. Атрофдагилар сизга қандай муносабатда бўлишларини истасангиз, уларга ҳам айнан шундай бўлинг.


Бош сахифа > Янгиликлар > Аҳоли саломатлиги доимий эътиборда\nТиббиёт соҳасини ҳар томонлама ривожлантириш бугунги кунда юртимизда амалга оширилаётган ислоҳотлар жараёнининг устувор йўналишларидан саналади. Шу боис, айни пайтда чекка-чекка ҳудудлардаги тиббиёт муассасаларида ҳам тизимли ўзгаришлар амалга оширилмоқда.\nТуманимиз тиббиёт бирлашмаси таркибидаги 250 қатновга эга марказий поликлиника, 100 ўринли замонавий жиҳозлар билан таъминланган диагностика ва бошқа бўлимлар ҳамда 8 та қишлок врачлик пунктида бу борада олиб борилаётган саъй-ҳаракатлар натижасида аҳолига сифатли ва малакали тиббий хизмат кўрсатиш имкониятлари кенгайди.\nЖумладан, яқинда чўл ҳудудидаги "Учтепа", "Баймурат", "Янгиғазғон" қишлоқ врачлик пунктларининг моддий-техник базасини мустаҳкамлаш мақсадида уларга 3 та "УАЗ" русумли реанимобиллар ажратилди.\nБугунги кунда соҳани тубдан ислоҳ қилиш, ахборот коммуникация технологияларидан кенг фойдаланган ҳолда янги инновацион хизмат турларини йўлга қўйиш асосий вазифаларимиздан саналади. Шу мақсадда, бирлашмага "Саломатлик-3" лойиҳаси томонидан 28 та компьютер жиҳозлари келтирилиб, туман аҳолиси тиббий карталари ахборот тизимига ўтказилди. Эндиликда касаллик тарихи электрон тарзда қайд этилмоқда. Фуқаролар эндиликда интернет тармоғи орқали рўйхатдан ўтиб, қулай вақтда шифокорларнинг электрон қабулига ёзилишлари мумкин.\nАҳолига бирламчи тиббий-санитария ёрдами кўрсатишни янада яхшилаш, касалликлар профилактикаси, аҳоли ўртасида соғлом турмуш тарзини ошириш, санитар-гигиеник маданиятни тарғиб қилиш мақсадида 20 нафар врач, 56 нафар патронаж ҳамшира иш олиб бормоқда. Патронаж хизмати яхши йўлга қўйилганлиги сабабли жорий йилнинг 6 ойи давомида оналар ўлими кузатилмади, юқумли касалликлар кўрсаткичи ўтган йилнинг мос даврига нисбатан пасайишига эришилди.\nБундан ташқари, Ўзбекистон Республикаси Вазирлар Маҳкамасининг 2015 йил 10 августдаги "Кексалар ва ногиронларни манзилли ижтимоий ҳимоя қилиш ва қўллаб-қувватлашни янада кучайтириш чора-тадбирлари тўғрисида"ги қарорига асосан ўзгалар парваришига муҳтож бўлган 26 нафар ёлғиз кекса ва ногиронлиги бўлган шахсларга бепул дам олиши учун санаторийларга йўлланмалар берилди. Кўплаб имконияти чекланган фуқароларга ногиронлик аравачалари, қўлтиқтаёқлар, эшитиш мосламалари тарқатилди. Шунингдек, ходимларимиз томонидан маҳаллаларда, ташкилот ва муассасаларда тиббиёт соҳасидаги ислоҳотлар юзасидан тарғибот ишлари мунтазам олиб борилмоқда.\nКўрилганлар сони: 4188


18:56 / 26.11.2014 | ixlos abbosov | 1857\nАссалому алайкум, ҳурматли Шайх ҳазратлари! Инсониятга сўнгги пайғамбар қилиб юборилган пайғамбаримиз Муҳаммад соллаллоҳу алайҳи васаллам ўқиш-ёзишни билмасалар-да, динсиз-кофир халқларни ислом байроғи остида бирлаштирди. Улардан кейинги ҳалифалар даврида эса, зардуштийлик ва буддавийликдаги (Ўрта Осиёдаги) аждодларимиз исломга юзландилар. Бу қилич билан эмас, балки маърифат йўли билан амалга оширилди. Савол: Бугунги ХХI асрда Ислом оламининг ўнлаб олимлари бўлса-да, нега улар умматни бирлаштира олмаяптилар? Яқин Шарқда мусулмон мусулмонни қонини тўкяптику? Бизни олимларимиз қаерга қарашяпти? Ахир улар пайғамбаримиз меросхўри эмасларми? Расули акрам соллаллоҳу алайҳи васаллам одамларни бирлаштирган эдилар, бўлиб юборган эмаслар.\nҚон тўкаётганлар олимлардан сўрашаётгани йўқ. Улар олимларни кофирга чиқариб, ўзларича иш кўришмоқда. Шундай бўлса ҳам олимлар қўлларидан келганини қилишмоқда. Бу ишлардан сиз бехабар бўлсангиз, олимлар ҳеч нарса қилмай юрган бўлиб қолмайди.\nҚизимни алимент пули


3. "Ёшлар кубоги" кимга насиб қилди?\n4. Бутунжаҳон универсиадаси: Ҳумоюннинг ғалабали юриши давом этмоқда!\n5. Баҳринисо Бобоева Осиё чемпиони: Энди навбат Олимпия ўйинларига!\n6. Бутунжаҳон универсиадаси: Ҳумоюн ғолиблар қаторида!\n7. Президент юрт фидойиларига орден ва медаллар берди\n9. Наманганлик велоспортчи Осиё чемпионатида совриндор бўлди\n10. Президент фидойи ўқитувчи мураббийларни мукофотлади\n11. Наманганда чемпион спортчиларга уй ва машина совға қилинди\n12. Фашистларни "ер тишлатган" сапёр\n13. Президент бир гуруҳ ўқитувчи ва мураббийларни давлат мукофотлари билан тақдирлади\n14. Наманганлик спортчилар "Токио-2020"да қандай натижа кўрсатмоқда?\n15. Наманган вакиллари медаллар учун курашни давом эттиради


UzDaily.uz: «AKFA Medline» да икки ой давомида 200 га яқин жарроҳлик операциялари муваффақиятли ўтказилди (видео) \n«AKFA Medline» да икки ой давомида 200 га яқин жарроҳлик операциялари муваффақиятли ўтказилди\n«AKFA Medline» да икки ой давомида 200 га яқин жарроҳлик операциялари муваффақиятли ўтказилди (видео)\n2018-й. 16-май 18:54\nТошкент, Ўзбекистон (UzDaily.uz) -- «AKFA Medline» кўп тармоқли тиббиёт марказининг юқори малакали шифокорлари қисқа вақт ичида турли мураккабликдаги 200 га яқин жарроҳлик операцияларини муваффақиятли ўтказишди.\n«AKFA Medline» нинг жарроҳлик бўлимида маҳаллий шифокорлар билан бир қаторда дунёнинг етакчи тиббий клиникаларидан таклиф этилган мутахассислар ҳам фаолият юритишади. Улар орасида аёл жарроҳлар ҳам бор.\nЭнг замонавий ва инновацион тиббий ускуналар билан жиҳозланган жарроҳлик бўлимида деярли барча йўналишлар бўйича соҳада етакчи бўлган давлатларникидан қолишмайдиган жарроҳлик операциялари амалга оширилмоқда. Мисол тариқасида оёқ ва қўл, кўз, қулоқ ва бурун, умуртқа поғоналари, гинекологик ва урологик, кўкрак қафаси ва бошқаларни келтириш мумкин.\nЖарроҳлик операцияларида наркоз бериш ўта муҳим босқич ҳисобланади. «AKFA Medline» да айнан шу жиҳатга катта эътибор қаратилади. Замонавий ускуна ва жиҳозлар беморларга узлуксиз тиббий ёрдам кўрсатиш ва уларнинг аҳволларини мониторинг қилиб бориш имконини беради.\nШубҳасиз, беморнинг тезда шифо топишида руҳиятнинг аҳамияти катта. Ён-атрофингиз ям-яшил боғлардан, ранг-баранг гулзордан иборат бўлса, кайфиятингиз кўтарилиши аниқ. Шу ҳолатларга эътибор қаратилиб, клиника раҳбарияти томонидан беморларнинг тоза ҳавода дам олишлари учун махсус жойлар ташкил қилинган, марказ ҳудудида фавворалар ишлаб турибди.\nБеморларнинг тўғри овқатланишларини ташкил этиш – соғайиш йўлидаги дастлабки ва энг асосий қадам. Шу мақсадда, клиникага ташқаридан озиқ-овқат маҳсулотларини олиб киришгу рухсат берилмайди. Беморларнинг шахсий шифокори тавсиясига кўра, бепул сифатли иссиқ овқат билан таъминлаш учун барча шароитлар яратилган. Бу билан бемор томонидан шифокор рухсат бермаган таомни тановвул қилишининг олди олинади.\nТиббиёт ходимларининг таркибини шакллантириш ҳамда «AKFA Medline» тиббиёт марказида беморларни даволаш учун Ҳиндистон, Жанубий Корея, Германия мамлакатлари етакчи клиникаларининг амалиётларидан фойдаланилади.\nТиббиёт марказида беморлар учун тақдим этилган яна бир ўзига хос жиҳатни қайд этиш зарур. «AKFA Medline» га ташриф буюрувчилар ўз хоҳишларига кўра тонгда марказга келиб, даволаниб бўлгандан сўнг, кечки пайт уйларига қайтишлари ҳам мумкин.\nИнновацион технологиялар ёрдамида оддий текширувдан то мураккаб жарроҳлик операцияларигача амалга ошириладиган клиникада нафақат юртимиз аҳолиси, балки қўшни республикалардан ҳам беморлар даволаниб кетишмоқда.\n• Манзил: Тошкент шаҳри, Олмазор тумани, Кичик ҳалқа йўли кўчаси, 5-А уй;\n• Мўлжал: “Беруний” метро бекати;\n• Телефонлар: 1141 ёки +998(71) 203-30-03.


Ёшлар қайси касбларга қизиқади?\n12 май 2021, Тошкент вақти: 18:46\nЎтган йили Ўзбекистон олий ўқув юртларига қабул қилинган талабалар сони 52 минг нафарни ташкил этган. Жорий йилда мамлакат мактабларининг 11 синфини 180 мингга яқин ўқувчи битиради. Уларнинг қанча фоизи талаба бўлиш бахтига муяссар бўлиши ҳозирча номаълум.\nБугунги кунда ўзбек ёшлари орасида энг урф бўлган касблардан бири иқтисод эканлиги кузатилади. Тошкент иқтисодиёт университети талабаси хоразмлик Гуласалнинг сўзларига кўра, иқтисод билан боғлиқ касбларда ўқиса, келажакда пул топиш осон бўлади.\n“Менимча, ҳозир Ўзбекистонда банклар кўпайиб кетгани учун ҳамма ўзини банк соҳасига, пул соҳасига уряпти. Иқтисод университетига топширувчилар кўпчиликни ташкил қилаяпти. Иқтисодиëтда шартнома қиммат, лекин ҳамма иқтисодни танлаяпти. Иқтисод ëшлар орасида мода бўлиб кетганми, билмадим”,- дейди Гуласал.\nСўнгги йилларда нефть ва газ саноати соҳаси бўйича ўқишни хоҳловчи ёшлар ҳам кўпаяётгани кузатилади.\nАндижонлик Саодатнинг айтишича, ёшлар орасида иқтисод билан бирга ҳуқуқ-тартибот органлари билан боғлиқ касбларга ҳам қизиқиш кучли бўлаётир.\n“Ҳозир кўп ëшлар бизнесга, банкирларга қизиқишади кўпроқ. Кейин милиция, прокуратура, судларга кўп қизиқишади. Дипломат бўлишни хоҳловчилар ҳам кам эмас”,- дейди Саодат.\nМанғитлик Робия опанинг уч фарзанди ҳам балоғат ёшида. Болалари танлаган касблардан қониқишини айтади Робия опа.\n«Катта қизим ўқитувчи бўлишни хоҳлайди. Кейингилари тиббиëт соҳаси. Энди уларнинг қизиқиши, дадаси ҳам врач, мен ҳам ҳамшираман, шунинг учун бўлса керак. Халққа хизмат қиладиган касб, деб ўйлайман. Ўқитувчи бўлса ҳам, тиббиëт ходими бўлса ҳам ëмон бўлмайди»,- деди Робия опа.\nАндижонлик ўқитувчи Шокиржон Мўминов ўз ўқувчиларининг қайси касбларга қизиқиши ҳақида гапириб: “Бизнинг пайтларимизда медга борасанми ëки педгами, дейишарди. 1969-1970 йилларда булар жуда мода бўлганда. Ҳозир тиббиëт ва педагогикага кириш кам. Бу йил битта-иккитаси шунақа хоҳиш билдирди. Кўп ўқувчиларимизнинг орзуси юридик институтларга кириш”,- деди.\nКузатувчи Тўрабек Сано ёшлар орасида ҳуқуқ-тартибот органларида ишлашга қизиқишнинг сабабларини изоҳлаб: “Ўзбек ëшлари, асосан, ички ишлар тизимида ва куч ишлатар тизимларда ишлашга қизиқиб боряпти. Биринчи ўринда милиция, прокуратура, суд тизими, қолаверса, МХХ. Қизиқиш жуда катта. Чунки ëшлар онгига шу касбда ишлайдиган одамлар истаган ишини қилиши мумкин, деган йўл улар учун очиқ. Улар учун қонун ишламайди. Улар ҳозирги режимнинг энг ишончли одамларидан бирига айланган. Шунинг учун ҳам бу соҳага қизиқишмоқда”,- деди.\nМаълумотларга кўра, Ўзбекистонда олий таълимнинг 60 фоизи пуллик ҳисобланади. Аксарият оила фарзандлари айнан шу боис олий таълим олишдан маҳрум эканини таъкидлайди таҳлилчилар.


Денгиз сатҳидан 1820 метр баландликда, қор устида поло мусобақаси ташкил этилади\n6 январь, 2022, 18:50\nПоло – бетакрор ва ажойиб спорт турларидан бири. Ушбу мураккаб ва қизиқарли жамоавий ўйин тури спортчилардан тана ва отни моҳирлик билан, мукаммал даражада бошқариш ҳамда юқори концентрацияни талаб қилади.\nПолонинг келиб чиқиши улуғ аждодларимизга бориб тақалса-да, унинг спорт тури сифатида шаклланиш тарихи Буюк Британия билан боғланади. Инглиз мустамлакачилари Ҳиндистонни забт этишгач, ушбу ўйинни Британияга олиб кетишади. Европада замонавий от пойгаси мухлислари жамоавий ўйиннинг янги қоидаларини ўйлаб топишади ва уни мукаммал спорт тури сифатида дунёга олиб чиқади.\nЎзбекистон ҳудудларида поло спорт турига пойдевор вазифасини ўтаб берган чавгон ўйини билан қадимдан шуғулланиб келган, зеро ота-боболаримиз орасида от пойгаси, улоқ-кўпкари каби этноспорт турлари кенг оммалашган бўлса-да, бироқ мамлакатимизда замонавий спорт тури сифатида от полоси яқиндан ривожлана бошлаган.\nЖумладан, 2018 йилдан Қашқадарё ва Фарғона вилоятларида поло ўйнаш учун қулай бўлган поло-пони ва қорабайир отларини кўпайтиришга бағишланган янги замонавий мажмуалар очиш бошланди. 2020 йилга келиб Ўзбекистонда поло федерацияси очилди.\n2021 йил 5 августдаги “Ўзбекистонда йилқичилик, от спорти, замонавий бешкураш ва полони 2025 йилгача ривожлантириш давлат дастури тўғрисида”ги Президент қарори эса юртимизда полони ривожлантиришда янги даврни бошлаб берди, десак муболаға бўлмайди. Мазкур қарорда белгилаб берилган вазифаларнинг ижроси доирасида Ўзбекистон поло федерацияси томонидан 2022 йил 9 январь куни Тошкент вилоятининг Бўстонлиқ туманида “Amirsoy Polo cup-2022” мусобақаси ташкил этилади. Мусобақа Ўзбекистонда ушбу спорт турини кенг оммалаштириш ва юртимизда от полосини ривожлантириш мақсадида ўтказилмоқда.\nЭслатиб ўтамиз, от полоси бўйича мусобақа 2021 йил январь ойида ҳам “Amirsoy Resort” тоғ мажмуасида ўтказилган эди. Мусобақа денгиз сатҳидан 1 820 метр баландликда бўлиб ўтади ва Ўзбекистоннинг баланд тоғли ҳудудида ўтказилган қор полоси бўйича жаҳон тарихидаги илк мусобақага айланади.


Белгия болалар эвтаназиясини қонунийлаштирди\n30 ноябр 2020, Тошкент вақти: 07:30\nБелгия парламенти 13 февраль куни болалар эвтаназияси, яъни шахсни унинг розилиги билан ҳаётдан маҳрум қилиш амалиётини қонунийлаштирди.\nШундай қилиб, Белгия 12 ёшдан юқори бўлган болалар эвтаназияси қонунийлаштирилган дунёдаги иккинчи давлатга айланди. Бу борада биринчи давлат Голландия бўлган эди.\nИжтимоий сўров натижаларига кўра, Белгия аҳолисининг катта қисми парламентнинг мазкур қарорини қўллайди.\nБироқ болалар эвтаназиясига қарши чиқаётган белгияликлар ҳам йўқ эмас. Уларга кўра, болаларнинг эвтаназия қарорини катталар таъсири остида қабул қилиш эҳтимоли катта.\nҚонун муаллифлари таъкидича¸ эвтаназия фақат саратон касалининг охирги босқичи ёки шу каби тузалмас касалликлар билан хасталанган ва чидаб бўлмас оғриқдан азият чекаётган болаларга нисбатан қўлланилиши мумкин.


Халқаро меъёрлар-маҳсулот сифатининг кафолати\nҚашкадарё синов ва сертификатлаштириш маркази давлат корхонаси «Менежмент тизимларини сертификатлаштириш» идораси томонидан вилоят корхоналарида сифат тизимларини сертификатлаштириш ишлари боскичма- боскич амалга ошириб келинмокда.\nШундай корхоналардан бири бу «Муборак Иссиклик Энергия Маркази» АЖ ҳисобланади. Ушбу акционерлик жамияти мамлакатимизда ўз ўрнига эга бўлиб, электр ва иссиклик энергиясини ишлаб чикариш ҳамда вилоятнинг стратегик аҳамиятга эга корхоналарини энергия таъминоти билан таъминлаш фаолияти билан шуғулланиб келади.\nЖамият томонидан 2018 йил давомида сифат тизимларини жорий этиш ва сертификатлаштириш бўйича карор кабул килинган ҳолда, белгиланган вазифалар амалга оширилди.\nНатижада «Муборак Иссиклик Энергия Маркази» АЖ O'zDSt ISO 9001:2015 сифат менежменти тизими аудит текширувидан муваффакиятли утиб O'zDSt ISO 9001:2015 сертификатига эга бўлди ҳамда марказ мутахассислари томонидан акционерлик жамияти раҳбариятига O'zDSt ISO 9001:2015 сертификати топширилди.\nМазкур стандартнинг жорий этилиши жамиятдаги иш жараёнларини амалга ошириш мезонлари ва мижозларнинг корхонага бўлган муносабатларини таҳлил қилиб боришга замин яратади. Ишлаб чиқариш сифатини яхшилаш ва имкониятлар куламини кенгайтиради.


NUR-SULTAN. Kazinform – ҚР Президенти Коррупцияга қарши кураш агентлиги раиси Олжас Бектеновни қабул қилди, дея хабар беради Kazinform Ақорда расмий сайтига таяниб.\nҚасим-Жомарт Тоқаевга мамлакатда коррупцияга қарши кураш бўйича кўрилаётган чора-тадбирлар ҳақида маълумот берилди.\nАгентлик маълумотларига кўра, ўтган 5 ой давомида коррупция билан боғлиқ 1000дан ортиқ жиноят иши қайд этилган. 600 дан ортиқ мансабдор шахсларнинг коррупция ҳолатлари аниқланди. Улардан 110 нафари турли даражадаги раҳбарлардир.\nОлжас Бектенов Давлат раҳбарининг давлатга етказилган зарарни қоплаш бўйича топшириқлари ижроси ҳақида маълумот берди. Йил бошидан буён мамлакат бюджетига 220 миллиард тенгедан ортиқ маблағ қайтарилди.\nПрезидентга агентлик томонидан тадбиркорлик фаолиятига ноқонуний аралашувдан ҳимоя қилиш механизмларини яратиш бўйича чора-тадбирлар кўрилгани ҳақида маълум қилинди. Ҳаракатлар алгоритми ишлаб чиқилган. Шунга кўра, тадбиркорларга нисбатан тергов қўзғатилиши ва ҳар қандай тергов ҳаракатлари марказий аппаратнинг розилиги билан амалга оширилиши керак.\nШунингдек, «Атамекен» Миллий тадбиркорлар палатаси билан ҳамкорликда давлат органлари томонидан тадбиркорлик фаолиятига ноқонуний аралашув фактларини тезкорлик билан бартараф этиш мақсадида ишчи гуруҳ тузилди.\nУчрашув якунида Қасим-Жомарт Тоқаев коррупцияга қарши курашиш борасидаги ишларни кучайтириш бўйича қатор аниқ топшириқлар берди.\nКалит сўзлар: Коррупцияга қарши кураш агентлиги, Қабул, Ақорда, Қозоғистон Президенти,


“Умрбод қамоқ жазоси: халқаро андозалар ва тажриба” номи остида Қозоғистонда ўтган халқаро анжуман.\n22 январ 2021, Тошкент вақти: 04:34\nМаълумки, аксарият МДҲ давлатларида оғир жиноятлар содир этган шахсларга нисбатан ўлим жазоси қўлланиб келинмоқда. 90-йиллар охирида Россия ва Украина ўз қонунларини ислоҳ қилиб, оғир жиноятлар содир этган шахсларга нисбатан ўлим жазосини қўллашни бекор қилиб, ўрнига умрбод қамоқ жазосини жорий этди. Халқаро ҳамжамият МДҲнинг бошқа давлатларини ҳам айнан шундай қилишга ундамоқда.\n23 – 24 июн кунлари Қозоғистоннинг Алмати шаҳрида Европада хавфсизлик ва ҳамкорлик ташкилоти ҳамкорлигида мазкур масалага бағишланган халқаро илмий-амалий анжуман бўлиб ўтди. “Умрбод қамоқ жазоси: халқаро андозалар ва тажриба” номи остида ўтган анжуманни Қозоғистон Адлия вазирлиги, Қамоқхоналарни ислоҳ қилиш халқаро ташкилотининг Алматида жойлашган маркази, шунингдек, Голландия элчихонаси биргаликда ташкил этди. Учрашувда Россия, Украина, Ўзбекистон ва Тожикистон вакиллари ҳам қатнашдилар.\nАнжуманда иштирок этган Европа Кенгаши экспертлари ўлим жазосини умрбод қамоқ жазосига ўзгартириш бўйича Европа давлатлари тажрибаси билан ўртоқлашдилар.\nҚамоқхоналарни ислоҳ қилиш халқаро ташкилотининг Қозоғистондаги ваколатхонаси директори Бера Ткаченко анжуманда сўзга чиққан Россия ва Украина вакиллари ўз мамлакатларида тўпланган тажриба ҳақида гапириб берганларини маълум қилди.\nХалқаро ташкилот вакилига кўра, бу масала Марказий Осиёнинг бошқа давлатларида ҳам кўриб чиқилиши мумкин: “Тожикистон ва Ўзбекистон вакиллари ҳам анжуманда иштирок этдилар. Чунки, мазкур масала ушбу давлатларда ҳам муҳокама этилиши мумкин”,-деди Бера Ткаченко.\nАнжуман қатнашчилари ўлим жазосини умрбод қамоқ жазосига ўзгартириш жараёни билан боғлиқ масалаларни муҳокама қилдилар.\nАнжуманда қатнашган Қозоғистон Адлия вазири Онаслин Жумабеков, ўта хавфли жиноятчилар учун ўлим жазоси ўрнига умрбод қамоқ жазосини белгилаш Қозоғистонда 2006 йилдан кейин жорий этилишини, унгача ҳуқуқий пойдевор яратиш лозим бўлишини қайд этди.\n“Ҳозирги кунда биз ўлим жазосини бекор қилиш устида эмас, балки умрбод қамоқ жазосини қандай қилиб амалда жорий этиш устида бош қотиряпмиз”,-деди Қозоғистон Адлия вазири.\nАнжуманда нутқ сўзлаган Қозоғистон президенти маъмурияти бошлиғи Сергей Рогов, мамлакатда ўлим жазосини бекор қилиш йўлидаги ҳаракатлар жамиятни янада демократиялаштириш йўлидаги зарурий эҳтиёж эканини урғулади.\nБу муаммони хал этиш Қозоғистон ҳукуматидан катта маблағ сарфлашни талаб этади. Масалан, биргина Павлодардаги маҳбуслар ишлаган собиқ цехни умрбод қамоқ жазосига ҳукм этилган махбуслар учун маҳсус қамоқхонага айлантиришнинг ўзига, Қозоғистон Адлия вазирлиги қўмитаси ҳисоб-китобига кўра, 5.4 миллион доллар сарфланиши керак. Агар қамоқхона нозирларини тайёргарликдан ўтказиш ва уларга тўланадиган хақ қўшиб ҳисобланса, Игор Роговга кўра, бу маблағ 13.5 миллион долларни ташкил этади.


Футзал. Аҳад Юсупов: “Биз чемпион бўлишда давом этаверамиз” / CHAMPIONAT.asia\n20:58"Реал" ҳимоячиси жароҳат олди ва бир неча ҳафтага сафдан чиқди 1 20:31"Боруссия" бош мураббийи Бундеслига рекордини ўрнатди 1 20:28"Ашхобод-2017". Ўзбекистон Хитой билан дуранг ўйнади ва гуруҳда иккинчи бўлди 14 20:16Андрей Микляев: "Гол уришда муаммо бор" 16 20:07Шота Арвеладзе: "Игорь Сергеев ҳақиқий профессионал, мен уни ҳурмат қиламан" 67 20:03"Реал" футболчиларининг барчаси билан узоқ муддатга шартнома тузиб олди + ФОТО 8 19:50Олий лига. 22-тур. "Локомотив" "Пахтакор"га ютқазди ва бошқа ўйинлар 226 19:36"Манчестер Сити" футболчиси яна жароҳат олди + ФОТО 7 19:26Омар Моманидан янги карикатура: Каталония ва Мадрид фарқи 7 очко 49 19:17Расмий хабар: «Атлетико» Диего Костанинг трансферини эълон қилди 11 19:08"Реал" бу мавсум Ла Лига уй ўйинларида ғалаба қозонмади + ФОТО 22 19:00Olamsport: Истомин Франциядаги турнирда кортга чиқди, таэквондочимиздан медаль ва бошқа хабарлар 0 19:00Ёшлар лигаси. 22-тур. Бугунги барча ўйинлар якунига етди 1 18:45"Манчестер Сити" ёш футболчилар трансфери қоидасини бузганликда шубҳаланмоқда 0 18:29"Динамо" деярли 14 соатдан буён гол ура олмаяпти 18\n26 апр 17:48\nФутзал. Аҳад Юсупов: “Биз чемпион бўлишда давом этаверамиз”\nФутзал бўйича Ўзбекистон чемпионатида "Локомотив" жамоаси қаторасига иккинчи йил чемпионликни тантана қилди.\n"Темирйўлчилар"нинг ушбу ютуқларида клуб бош мураббийи Аҳад Юсуповнинг хизматлари катта. Бугун эътиборингизга ана шу мураббий билан бўлиб ўтган суҳбатни ҳавола этамиз.\n- Ҳозирги футзалимиздаги инсонларнинг асосий қисми бир пайтлар "Ардус" жамоаси негизида бирлашган эди. Ҳозир уларнинг деярли ҳаммаси турли клубларда ўз фаолиятларини давом эттиришмоқда. 2005 йил ўзининг иккинчи мавсумини ўтказган "Ардус" ҳамма томонлама энг кучлиси эди. Ўз даврининг ҳақиқий етакчилари жам бўлган эди таркибда, - дея гап бошлади суҳбатдошимиз.\nТақдирлаш маросими ҳақида...\n"Локомотив" бош мураббийлигини Равшан Муқимовдан қабул қилиб олганимга 3 йил бўлди. Ана шу йиллар давомида мақташга арзигулик ютуқларга эришдик. "Темирйўлчилар" бош мураббийлигидаги дастлабки мавсумимдаёқ жамоани финалга олиб чиқдим. Ўтган йили эса хет-трик қайд этдик. Яьни, Ассоциация кубоги, Ўзбекистон кубоги ва Ўзбекистон чемпионати бахсларида ғолиб бўлдик. Бу йил ҳам чемпионатни олтин медаллар билан якунладик. Лекин, негадир чемпионатнинг энг яхши мураббийи номинациясида чемпион бўлмаган жамоа мураббийи ғолиб деб топилди. Энг яхши бўлган Абдулла Бўриевга эътирозим ёки ҳусуматим йўқ. Чунки, биз у билан бирга ўйнаган пайтларимизда табир жоиз бўлса битта "қон" эдик. Мен ҳимояда, у эса ҳужумда ўйнарди. У яқин дўстим. Лекин, ана шу номинацияларни эълон қилаётганда кетма-кет қўлга киритилаётган чемпионлик мехнати эътиборсиз қолдирилаётгани кишини ўйлантириб қўяди. Ҳатто, ўтган мавсумдаги учта фронтдаги ғолиблигимизда ҳам мени энг яхши деб топишмаган эди. Нима бўлганда ҳам қилаётган мехнатларимизни халқ билса, шунинг ўзи биз учун катта ютуқ.\nЮлдузларни бошқариш қийин...\nБаъзилар мени юлдузларни йиғиб олиб чемпионликни ҳеч кимга бермаяпти деб ҳисобламоқда. Сен ана шу юлдузларни бутун мавсум бир хил темпда ўйната оласанми? Агар ўйната олсанг, мархамат келиб исботла. Юлдузлар билан ишлаш жуда қийин. Уларнинг ҳар бирига алоҳида эътибор қаратиш лозим. Кичкинагина арзимаган сабаб ҳам уларни жамоага фойдаси тегмайдиган ҳолга олиб келиб қўйиши мумкин. Футзалчилар пул учун эмас, бу ердаги муҳит ва иш услубини билганлари учун ҳам "Локомотив"га келаяптилар. Бизда кўпчилик ўйлаганчалик кўп пул тўланмайди. Ҳаттоки, клубнинг ўйинчилардан ўтган йилги чемпионлик учун кичкина қарзи ҳам бор. Берилиши керак бўлган мукофот пулларининг бир қисми турибди. Кўряпсизми клубимизда катта пуллар айланмайди. Ўйинчиларнинг бир ойлик маоши 600 минг сўм, мукофот пуллари эса ҳар бир ғалабага 100 минг сўм. Ҳомийларимиз томонидан бериладиган қўшимча бонусларни ҳам бирга ҳисоблаганда ҳар бир ўйинчимиз 1 миллион маош ва 300 минг мукофот пули олади. Замонавий футзалда ўз олдига чемпионликни вазифа қилиб қўйган жамоа учун бу маблағ кам, битта оилани боқишга бу пул етмайди.\nФутзалда ўйинчи сифатида фаолият олиб борганман, кейин мураббийлик курсларида ўқидим. Бундан 5-6 йил олдин мураббийликка ўқиб юрганимдаёқ вақти келиб шундай жамоа шакллантираманки, мен тузган жамоа ҳеч кимга ҳеч қандай имконият қолдирмайди деб айтардим. Икки йилдирки, ана шу гапларимнинг исботини кўраяпман. Биз учун фақат чемпионлик бор, ундан бошқа натижа биз учун қониқарли эмас.\nБу йилги финалга етиб келган икки жамоанинг имкониятларини чамалаб кўриб, финалда ҳақиқий "жанг" бўлади деб ўйлаган одам футзални яхши тушунмас экан. Икки жамоа орасида жуда катта фарқ бор, қаршиликларнинг бари катта футболдан мини футболга ўтган ўйинчилар, улар шу кунгача катта футболда иштирок этиб келган. Катта футбол ҳамда мини футболни жуда катта фарқи бор, булар бошқа-бошқа спорт турлари. Жуда кўпчилик шуни яхши тушуниб етмаган ҳали.\nМураббийлик фаолияти ҳақида …\nФутзал мактабларисиз ҳеч нимага эриша олмайсиз, бусиз иложи йўқ. Агар футзал мактаблари очилмаса, фақатгина иқтиқорлар билангина ишлашга мажбур бўлиб қоламиз.\nМен ишлаётган жамоада ҳар бир ўйинчининг ҳар бир ўйиндаги статистикаси бўлади, ўша статистикага қараб машғулотларда футзалчига қўшимча вазифалар бераман. Шунинг учун ҳам машғулот пайтида ўйинчиларни бир неча гуруҳга бўлиб шуғуллантираман.\nБаъзилар “Локомотив” ҳамма юлдузларни йиғиб олган, шунинг учун ҳам осонгина чемпион бўлди деб ҳисобламоқда. Ваҳоланки, юлдузлар йиғилган жамоани бир йил давомида ўйната олиш жуда мушкул вазифа. Уларни ҳар бирининг ўзига яраша инжиқликлари бўлади.\nМенда бир одат бор, қайсидир турнир ёки мусобақада ғолиб бўлсам, кейинги мавсумда чемпион таркибнинг 40 фоизини ўзгартираман. Чунки, ўша таркиб билан ишлаш қийин бўлиб қолади, ўзгаришлар қилиб туриш керак. Ўтган мавсумда хет-трик қайд этиб учта мусобақада ғолиб бўлган эдик. Ҳозирги таркибимизда ўтган йилгилардан Хуршид Умаралиев, Нодир Элибоев, Рустам Умаров, Ғулом Мамажонов, Жавлон Аноровлар йўқ.\nФутболда фаолият олиб бораётган одам уни тўхтатмаслиги керак, агар бир муддат тўхтасанг, футбол сендан ўтиб кетади.\nБу йилги мавсум ниҳоясига етди, янги мавсумга қадар футболдан четда юрмоқчи эмасман. Уйимни шундоққина олдида мактаб бор, у ерда стадион, зал, душ бор. Шу ерда мини футбол мактабини очдим, мактабга аъзо бўлиш мутлақо бепул. Ҳозирда ёш йигитлар ўша ерда шуғулланишмоқда.


Жастин Бибернинг собиқ қаллиғи ўзидан 36 ёш катта миллиардерга турмушга чиқди » Ўзбекистон янгиликлари – Zamin.uz\n25-06-2016 | 16:47\nZAMIN.UZ / Маданият / 25 Июн 2016 года1 172\nЖастин Бибернинг собиқ қаллиғи ўзидан 36 ёш катта миллиардерга турмушга чиқди\nЖастин Бибер ва Егор Криднинг собиқ қаллиғи, 26 ёшли молдавиялик модель Ксения Дели ўзининг тўйида тушган суратларини ижтимоий тармоқдаги саҳифаси орқали намойиш этди, деб ёзади Qalampir.uz нашри. У 62 ёшли мисрлик миллиардер Осаму Фати Рабаҳ ал-Шарифга турмушга чиқди. Ал-Шариф “Amiral” гуруҳининг президенти ҳисобланади. Тўй маросими Грециянинг Санторини оролида бўлиб ўтди. Маълумотларга қараганда, маросим учун бир миллион евродан ортиқ харажат қилинган. Хабарда ёзилишича, Ксения мисрлик миллардер билан 2015 йилда учрашиш бошлаган. Уларнинг тўйига 150 нафар меҳмон ташриф буюрган. Ксения бир йил олдин Жастин Бибернинг “What do you mean?” қўшиғига ишланган видеоклипда суратга тушган. Уларнинг учрашиб юрганига кўп киши гувоҳ бўлган.Бундан ташқари, Россиялик хонанда Егор Крид ҳам ўтган йили Ксения Дели билан тушган расмларини Instagram ижтимоий тармоғи орқали тарқатиб, у билан учрашиб юргани ҳақида айтиб ўтган.\nЖастин Бибер Men’s Health журнали учун машғулот залида суратга тушди\n12:32 / 06-03-2015


“ТОЧКОВКА” ИЖРОЧИЛАРИ ҚАЧОН ЖАВОБ БЕРАДИЛАР? – mulkdor.com\nApril 12 2018, 06:04 Инсон ҳуқуқлариКоррупцияМақолаларЎзбекистон\nКейинги бир йилдан ортиқроқ вақт мобайнида нафақат адолатсиз ўқилган ҳукмлару ноҳақ қамалган Инсонлар ҳақида олий минбарлардан тортиб ўзаро оддий суҳбатларда ҳам очиқ-ошкор айтилмоқда, интернет саҳифаларда мақолалар эълон қилинмоқда.\nАйнан ноҳақлигу қийноқ ва ғайриинсоний муносабатлар билан боғлиқ яна бир жиҳат бор бўлиб, айни дамда бу борада эътирофлар сезиларли сусайгандек назаримизда.\nБу – жазо ўтаётган маҳкумларга нисбатан юритилган “қора рўйхат” ва шу асосида қонунга зид равишда – ФАҚАТ ВА ЯНА ФАҚАТ МАҲКУМНИ ЖАЗОНИ ИЖРО ЭТИШ ЖОЙЛАРИ — ЗОНАДА МАЖБУРИЙ ТУТИБ ТУРИШЛИК, бир сўз билан айтганда –ТОЧКОВКА!\nУшбу муаммони ҳали зонадаги пайтимиз-2017 йил ёз фаслида олдинига мен, сал ўтмай Аъзам Турғунов МУРОЖААТлаб, ёйинлагандик. Бунинг давоми бўлиб, муаммони “точковка”даги маҳкумларнинг яқинлари мамлакат ИИВ ЖИЭББдан тортиб, Президент Девонига қадар кўтаргандилар. Кўп ўтмай 49-ЖИЭКда аввалига фақат ЖК 273-моддаси билан айбланиб ҳукм этилган ва “точковка” сабаб йиллар давомида назоратда бўлган, қонунда белгиланган Инсонпар-варлик актлари қўлланилишидан сунъий тарзда маҳрум қилиниб келинган элликка яқин маҳкум “қора рўйхат”дан чиқарилиб, жазонинг енгиллаштирилган турига ўтказила бошланди.\nКейин бу жараён тезлашиб кетиб, Инсонпарварлик далолатномаси барча “точковка”дагиларга, шу жумла-дан, ЖК 159-,221-,244- моддалари билан ҳукм қилинган маҳкумларга нисбатан ҳам тадбиқ этилди.\nНатижада йиллар давомида ҳуқуқлари ошкора камситилиб, узлуксиз қийноқ ва ғайриинсоний муносабатларда жазо ўтаётган юзлаб маҳкумлар “қора рўйхат”дан чиқарилиб, жазонинг енгиллаштирилган турига ўтказилдилар, муддатидан илгари жазодан шартли озод этилдилар.\nКим учундир шу билан гўё адолат тиклангандек, қонун устуворлиги таъминлангандек кўринар. Бироқ ЭНГ АСОСИЙ МАСАЛА – қонунга зид равишда СУНЪИЙ ТАРЗДА маҳкум(лар)ни табақалантириб, қамоқ ва озодликдан маҳрум этиш жойларида ушлаб турилишини ТАЪМИНЛАГАН ижрочи шахсларга нисбатан ҳеч қандай чора кўрилмай қолмоқда!\nКимдир айтар: “Ижрочилар фақат буйруқни бажарганлар, ўша вақтда шунга мажбур бўлганлар, бу ноҳақликлар ортида турган ЭНГ КАТТАлари тегишли жазони олдилар-ку!” – деб.\n1984 йилги Қийноқлар, ғайриинсоний муносабатлар ва шафқатсиз муомалага қарши Вена Конвенцияси 2-моддасида буйруқни кўр-кўрона бажарганлик қийноқни оқлашга сабаб бўла олмаслиги таъкидланган. Мазкур Конвенция эса, Ўзбекистон ҳукумати томонидан Ратификация қилинган.\nШу баробарида ҳеч кимнинг қийноққа солиниши мумкин эмаслигига оид таъкид Ўзбекистон Конституциясида ҳам белгилаб қўйилган. Қийноқ моҳиятан кўра – ЖИНОЯТ ҳисобланади. Ўзбекистон жиноят кодексида эса, жиноятга жазо муқаррарлиги аниқ қилиб кўрсатилган!\nБошқасини қўйиб турайлик, беморлиги боис УЯ-64/18-муассаса(сангород)га келтирилган маҳкумни даволаш ўрнига этап қабул қилиш жойиданоқ баҳона топиб, бир неча суткага изоляторга қамаш, калтаклаш, сунъий тарзда маъмурий жазо қўллаб яна ортига қайтариб юбориш қайси ҳуқуқий ва инсоний тамойилга мувофиқ келади? ҲЕЧ ҚАЙСИ!\nСил касаллигига чалинган маҳкумлар учун мўлжалланган собиқ 36-колонияда “точковка”даги маҳкумга вақти-вақти билан йилда камида икки марта сунъий тарзда маъмурий жазо қўлла-нилиши, қасддан уни амнистия, муддатидан илгари шартли озод этилиш актларидан маҳрум этилиши ҳолатлари сабабчилари нима учун жазоланмасликлари керак!\nБиргина мисол: 2013 йил янглишмасам 19 феврал куни менга 15 сутка ШИзо жазоси қўлланилди. САБАБ сифатида “эрталабки зарядка вақтида жойида туриб сакраш машқини яхши бажарма-ган”лигим кўрсатилган. Изоляторнинг бир кишилик камерасида сақландим. Соғлигим ёмонлаш-гани боис 24 феврал куни изолятордан тўғри тиббиёт бўлимига олиб келиндим ва “постелний режим” тарзида даволаш тайинланди. Ўн кун ўтиб, УЯ-64/18-муассаса(сангород)га жўнатилдим. Бу ерга келган кунимданоқ олти сутка давомида ҳеч қандай даволашсиз изоляторда сақлаб туришди. Бундай ғайриқонуний муносабат биринчи марта эмасди…\nАйнан сунъий қўйилган интизомий жазолар маҳкумни нафақат Инсонпарварлик актларидан маҳрум этарди, балки кейинчалик унга нисбатан муддат қўшиб берилишига (ЖК 221-модда!) ва “раскрутка” бўлишига асос ҳам бўлган. Масалан, Исроил Холдоров, Аъзам Фармонов каби юзлаб инсонлар қисмати бунга яққол далилдир!\nБундай ғайриинсоний ва ғайриқонуний ҳаракатлар асосан муассасалардаги Тартибот, Тезкор ишлар бўлимлари ходимлари тарафидан амалга оширилган. Агар номма-ном келтирсак, рўйхат жуда узун, қисман келтирадиган бўлсак, рўйхатга кирмай қолганларининг кўнгли ўксиши мумкин.\nШунинг учун бу масалани прокуратура идораларидаги масъулларга, ИИВ тизими шахсий таркиб бўйича жавобгар раҳбарлар эътиборига ҳавола этиш билан бир қаторда Инсон ҳуқуқлари борасидаги Халқаро ташкилот иш режаси ҳамда халқаро миқёсдаги анжуман кун тартибига киритилишини истар эдик. Шунингдек, HRW, HRCA, Халқаро амнистия қўмитаси, мамлакатда фаолият юритаётган Инсон ҳақлари жамиятлари бу борада амалий муносабатлар билдириш-ларини мақсадга мувофиқ ҳисоблаймиз\nШАХС ҲАР ҚАНДАЙ ШАРОИТДА ҲАМ ҲУҚУҚИЙ СУБЪЕКТ сифатида тан олиниши зарурлиги “Инсон ҳуқуқлари умумжаҳон Декларацияси”да белгилаб қўйилган бўлиб, мазкур Халқаро ҳужжат ҳам Ўзбекистон томонидан ратификация қилинган. Бироқ амалда эса, қарийб чорак аср давомида фақат хилоф равишда иш тутилган. Биргина Жаслиқ қамоқхонасининг барпо этилиши ва у ердаги маҳкумларга нисбатан муносабатнинг ўзиёқ мазкур Декларация тамойиллари мамлакат собиқ Раҳбари ва унинг ижро командаси учун ҳеч қандай аҳамият касб этмаганлигини исботлайди.\nҚамоқ жойларидаги шароитлар, маҳкумлар таъминоти, қонунда белгиланган тиббий хизмат масалалари деярли талаб даражасида бўлган эмас.\nМисол тариқасида кейинги тўрт йилдан ортиқ вақт мобайнида (2013 йил октябр-2018 йил феврал-гача!) 49-ЖИЭКда ичимлик суви доимо муаммо бўлганлигини кўрдим. Маҳкумлар ошхонасидаги идиш-товоқлар санитар нормаларга мутлақо жавоб бермаган, аксарият фойдаланиш муддати ўтган. Кийим таъминоти ҳам талаб даражасидан анча паст. Яшаш ва ётоқ биноларида маҳкумлар белгиланган квадратга эга эмаслар. Канализация қувурлари яроқсизлигидан доимо тиқилиб, муассаса (айниқса, маҳкумлар ошхонаси) ҳудуди бадбўй!\nМуассасада маҳкумни камситиш оддий ҳолат. Масалан: маҳкумлар овқатланишга борадиган вақт раҳбарлардан бири “Чойхона” дейилувчи ўрталиқда туради. Саҳнлардан саф-саф бўлиб чиқаётган маҳкумлар аввал ЎША РАҲБАР тарафга юриб, бир овоздан салом беришлари шундан кейингина овқатланишга боришлари мажбурий қилиб қўйилган. Агар бу мажбурият бажарилмаса ёки салом маъқул келмаса, ўша туркум жазоланади. Бундай камситиш 2018 йил январида ҳам амалда эди!\nМуассасага келадиган комиссиялар учун фақат штаб атрофидаги саҳнлар ҳожатхоналари, ётоқ бинолари тартиблаб қўйилган, холос! Неча марта Комиссия (ЖИЭББ вакили, Прокурор ва ҳ.к.) келган бўлса, деярли ҳар гал йўналиш бир хил-тиббиёт бўлими, ошхона томон… Бироқ шундоққина кўриниб турган саҳнларга кириб, маҳкумлар яшаш шароити билан қизиқиш деярли бўлмаган.\nИш ҳақлари масаласида ҳам ғайриқонуний муносабатлар мавжуд. Яъни, қонунда “маҳкумнинг маоши энг кам иш ҳақидан паст бўлмаслиги” белгилаб қўйилган. Бироқ ғишт заводига ишга чиқадиган ва “разнорабочий” тоифасидаги маҳкумлар кунлик маоши 2300 сўмни ташкил қилган. Шунингдек, қонунга кўра “байрам ва дам олиш кунлари ишга чиққан маҳкумга икки ҳисса маош тўланиши” белгиланган бўлса-да, айнан календарда қизил билан белгиланган кунлар учун ишга чиққан маҳкумга маош тўланмаган. Ваҳоланки, шундай кунлари ўртача 800 нафар (уч смена) маҳкум ишга олиб чиқиларди.\nҒайриқонуний ва сунъий тарзда маъмурий жазолар илиш, ЖК 221-моддаси билан жазо муддати қўшиб беришлик масаласига қайтсак. “Қора рўйхат” барча ЖИЭК ва қамоқ жойларида бўлганлиги исбот талаб қилмайдиган ҳақиқат!\nСил касаллигига чалинган маҳкумлар сақланадиган собиқ 36-колонияда алоҳида “қора рўйхат”дан ташқари диний йўналиш билан айбланган маҳкумларнинг барчасига сунъий маъмурий жазо мунтазам равишда қўлланилиб келинган. Сабаби, жазо муддати охирлаган вақтда ЖК 221-моддаси билан муддат қўшиб беришлик учун маъмурий жазо асос бўлади. Шунингдек, жазони тўлиқ ўтаб чиқиб кетаётган маҳкум учун эса, олти ойдан бир йилгача НАЗОРАТ тайинлашда маъмурий жазолар суд қарорига асос сифатида тиркалади.(Масалан: 49-ЖИЭКда Икром Мирзаалиев-га нисбатан шундай йўл тутилган!) Бу- ХХ аср 30-, 50-йилларидаги истибдод даври принциплари-нинг И.Каримов диктатурасига мослаштирилган шаклидир!\nСунъий тарзда Маъмурий жазо қўллаш йилнинг маълум вақтида ёппасига амалга оширилиб ке-линган. (Бу ҳақда 2017 йил ёзида биз томонимиздан чиқарилган мурожаатда ҳам аниқ далиллар келтирилганди!)\n49-ЖИЭКдаги “қора рўйхат” мендан ташқари яна Аъзам Турғунов, Икром Мирзаалиев, Анвар Рамазонов, Қутбиддин Норалиев, Фахриддин Тиллаев, Қудрат Ҳамидов, Зафар Қулов каби 200 нафарга яқин маҳкумни ўз ичига олганди. Ҳар биримизга ҳар йили камида икки марта сунъий равишда маъмурий жазо қўлланилиб келинган. Шу сабабли биз қамоқ ва озодликдан маҳрум этиш лагерларида мажбурий тутиб турилиб, бизга нисбатан қонунда белгиланган ЎзР ЖИК 113-, ЖК 74-моддаларида кўрсатилган енгилликлар қўлланилмаган.\nОхирги марта 2017 йил ёз ойлари ичи бизга нисбатан яна маъмурий жазо қўллаш бошланди. Аксариятимиз тушунтириш хатлари ёзишдан бош тортдик. Шунга қарамай, айрим маҳкумлардан бизга нисбатан тушунтириш хатлари ёздирилиб, ходимлар сохта далолатномалар тузиб, сунъий тарзда маъмурий жазолар қўлланди. Бу жараён юқорида таъкидланганидек, асосан муассаса Тартибот, Тезкор ишлар бўлимлари ходимлари тарафидан амалга оширилган. Бизга нисбатан ёздирилган тушунтириш хатлари ҳам туркум “завхоз”и, “маданият тарғиботчиси”, “дневаль-ний”, “тбоош” деган “унвон”ли маҳкумлардан асосан босим орқали олинган. Энг эътиборлиси, бундай тушунтириш хатлари бир маҳкум томонидан бизга нисбатан бир неча марта ҳам ёзилган бўлиб, ҳар гал сунъий маъмурий жазо қўлланилишида ходим томонидан тузиладиган “Билдирги”-га асос қилиб иловаланган. Шунингдек, бу сохта ҳужжатлар “ТЖК қарори” деган сохта баёнлар билан тўлдириб борилган.\nБундан кўринадики, маҳкумга сунъий маъмурий жазо қўллашлик учун муассаса маъмурияти “Ваколатни суиистеъмол қилиш”, “Ҳужжат сохтакорлиги”, “Қийноққа солиш ва бошқа шафқатсиз, ғайриинсоний ёки қадр-қимматни камситувчи муомала ҳамда жазо турларини қўллаш” қилмишларини содир этганлар. Мазкур қилмишнинг бевосита давоми сифатида эса, одил судловга қарши жиноят саналувчи “Айбсиз кишини жавобгарликка тортиш” ҳаракати билан маҳкумга ЖК 221-моддаси орқали айб қўйилишига эришганлар. Айнан шундай ноҳақлик боисидан ўнлаб маҳкумлар озодликка чиқа олмасдан, “ГУИН зоналари”да ўлиб кетдилар. Ўликни эса, айрим тошбағир ходимлар тили билан айтганда, ёпиб юбориш учун иккитагина “стандарт лист” ва чиройликкина баённома кифоя қилган.\nБу борада Ўзбекистон ЖИЭББ тасарруфидаги қамоқ ва зоналардан истаганча далил-исбот топиш мумкин. Жабрланувчилар саноғини эса, “қора рўйхат”лар айтиб беришига шубҳа йўқ! Буёғини юқорида таъкидлаганимиздек, прокуратура идораларидаги масъулларга, ИИВ тизими шахсий таркиб бўйича жавобгар раҳбарлар эътиборига ҳавола этиш билан бир қаторда Инсон ҳуқуқлари борасидаги Халқаро ташкилот иш режаси ҳамда халқаро миқёсдаги анжуман кун тартибига киритилишига умид қилиб қоламиз.\nҚолаверса, биз ҳам ўз имконият даражамиздан келиб чиқиб, айнан шу мавзуни ёритишга қара-тилган “Ташаббус гуруҳи”ни ташкил этиб, фаолият бошладик. Мақсадимиз кимгадир қасдлик ёки ёмонлик қилиш эмас, балки келгусида шундай ноҳақликлар юз бермаслиги учун ҲАҚИҚАТни ошкоралаб, айбдорларнинг қонун олдида жавоб беришликларига эришиш! Шу боисдан ҳам бизни ЭНГ АСОСИЙ МАСАЛА – қонунга зид равишда СУНЪИЙ ТАРЗДА маҳкум(лар)ни табақалантириб, қамоқ ва озодликдан маҳрум этиш жойларида ушлаб турилишини ТАЪМИНЛАГАН ижрочи шахсларга нисбатан қандай чоралар кўрилиши қизиқтиради!\nДилмурод САЙЙИД, Тошкент ш., 12.04. 2018 йил.\nМуаллифдан: ушбуни айнан шундай ноҳақликларни бошдан кечирган қисматдошларимиз ҳам ўқишларига шубҳа йўқ. Ва, умид қиламизки, холис муносабат билдириб, ўзларига нисбатан қилинган ноҳақликларни ошкоралайдилар!\nБугуннинг хабарлари: у. ҳақназаров ошкор бўлдими? ...\nАудиоOctober 5 2017, 07:10\nМахсус интервью: россиядаги ўзбек мигрантлари, ...\nМаълумки, айни кунларда мигрантлар масаласи нафақат Ўзбекистон, балки бутун дунёда долзарб аҳамият касб этган. Шу нуқтаи назардан фуқароларда келиб чиқаётган саволлар ...\nИнсон ...August 27 2017, 07:08


Ўзбек режимининг кўп векторли сиёсати - | Hizb-Uzbekiston.info\nHome›ХАБАР ВА ИЗОҲ›Ўзбек режимининг кўп векторли сиёсати\nЎзбек режимининг кўп векторли сиёсати\nХабар: uznews 17 март 2022 йилда қуйидаги хабарни тарқатди:\nЎзбекистон ташқи ишлар вазири Абдулазиз Комилов Ўзбекистон олий мажлиси сенатининг XXIV ялпи йиғинида нутқ сўзлади. Ўз нутқида ташқи ишлар вазирлиги раҳбари Украинада содир бўлаётган ҳодисаларга тўхталиб ўтди ва содир бўлаётган воқеалар юзасидан Ўзбекистон позициясини билдирди, деб хабар беради UZNews.uz мухбири.\n“Биринчидан, Украина атрофидаги вазият Ўзбекистонда жиддий хавотир уйғотмоқда. Иккинчидан, Ўзбекистон вазиятни тинч йўл билан ҳал этиш ва можарони дипломатик йўллар билан ҳал этиш тарафдори. Бунинг учун, биринчи навбатда, жанговар ҳаракатлар ва зўравонликларни зудлик билан тўхтатиш керак”, деди Абдулазиз Комилов.\n“Ўзбекистон миллий манфаатларидан келиб чиққан ҳолда икки мамлакат билан ўзаро манфаатли ҳамкорликни давом эттиради. Биз Украинага ушбу қийин даврда инсонпарварлик ёрдамини кўрсатишда давом этамиз”, деб қўшимча қилди ташқи ишлар вазирлиги раҳбари.\nАбдулазиз Комилов, шунингдек, Ўзбекистон Украинанинг мустақиллиги, суверенитети ва ҳудудий яхлитлигини тан олишини ҳам таъкидлади. “Биз Донецк ва Луганскни алоҳида республикалар сифатида тан олмаймиз”, дея қўшимча қилди вазир.\nИзоҳ: Маълумки, ўзбек режими кўп векторли сиёсат юргизиб келмоқда. Чунки ҳозирда Ўзбекистон марказий Осиёдаги бошқа мамлакатлар билан бир қаторда йирик ўйинчилар: Россия, Хитой, АҚШ ва Европа иттифоқи ўртасида нуфуз ва манфаатлар талашув майдонига айланган. Зеро, илгари бу минтақада Россиянинг бир ўзи хўжайин бўлган бўлса, эндиликда Хитой, АҚШ ва Европа иттифоқи ҳам бу минтақага кўз олайтирмоқда. Шунинг учун расмий Тошкент кўп векторли сиёсат олиб бориш йўлига ўтди, яъни қадамини икки “қайиқ”қа қўймоқда. Бу сиёсат Украинадаги урушга нисбатан муносабат билдиришда ҳам кузатилди. Ўзбек режими бу борада Россияни ҳам, АҚШ ва ғарбни ҳам рози қилишга уриняпти дейиш мумкин. Чунки президент Мирзиёев 25 февралда рус президенти Путин билан телефон орқали бўлган мулоқотда Россиянинг Украинадаги ҳаракатлари юзасидан тушуниш изҳор қилди ва Ўзбекистон нейтрал позицияни эгаллади. Ташқи ишлар вазири Абдулазиз Комиловнинг бу билдириши эса АҚШни рози қилиш учундир. Чунки АҚШнинг Ўзбекистондаги элчихонасининг билдиришича, давлат котиби Энтони Блинкен 2022 йил 28 февралда Ўзбекистон, Қозоғистон, Қирғизистон, Тожикистон ташқи ишлар вазирлари билан телефон орқали мулоқот ўтказиб, Россиянинг Украинага қасддан, асоссиз ҳужумини кескин қоралаган ва Украина халқи билан бирдамлик билдирган. Блинкеннинг бу телефон қўнғироғини шу режимларга ўтказилган босим деб баҳолаш мумкин.\nТошкент Москвани рози қилишга мажбур. Чунки Ўзбекистон иқтисоди Россия билан чамбарчас боғлиқ. Масалан eurasianet сайтининг билдиришича, Россия 2021 йилда Хитойни бир оз фарқ билан ортда қолдириб, яна Ўзбекистоннинг етакчи савдо ҳамкорига айланди. Ўзбекистон республикаси давлат статистика қўмитаси яқинда эълон қилган маълумотларга кўра Ўзбекистон ва Россия ўртасидаги товар айирбошлаш ҳажми 7,5 млрд. долларни ташкил этди. Қолаверса, Россияда жуда кўп ўзбекистонлик ишчи мигрантлар бор. Podrobno.uz сайти Россия ички ишлар вазирлигига таяниб берган маълумотга кўра, 2021 йилнинг охирида Россиядаги ўзбек ишчи мигрантларининг сони 3 млн.дан ошиб кетди. Яъни Марказий Осиё республикаларидан ишлашга борган мигрантлар сони бўйича Ўзбекистондан борган ишчи мигрантлар биринчи ўринни эгаллашди…\nБу ерда яна бир нозик масала бор. У ҳам бўлса Ўзбекистоннинг ўз яхлитлигини сақлаб қолиш масаласидир. Чунки Украинага уруш очиш арафасида Путин ва бошқа рус сиёсатчилари ҳаммага ерни Совет иттифоқи берганлигини, демак Россия бу ерларни тортиб олиб қўйиш мумкинлиги ҳақида гапира бошлашган эди. Россия Ўрта Осиё республикалари ўртасида миллатчилик низолари ва ер майдони талашувларини келтириб чиқариши мумкин. Буни масалан яқинда тожик–қирғиз чегарасидаги низоларда кузатилди. Шунинг учун ҳам Абдулазиз Комилов Ўзбекистон Украинанинг мустақиллиги, суверенитети ва ҳудудий яхлитлигини тан олишини таъкидлади.\nТўғри, АҚШ ва ғарб Россияга қарши қўллаган санкциялар оқибатида Россия ҳолдан тойиб, унинг Ўрта Осиё, жумладан Ўзбекистон устидаги чангали заифлашиши мумкин. Лекин бу минтақа Россиянинг нафас оладиган “ўпкаси” ҳисобланади. Шунинг учун Россия бу минтақадан осонликча чиқиб кетмайди.\nАна шу ва бошқа омиллар сабабли Ўзбекистон Россияни ҳам, АҚШ ва Ғарбни ҳам рози қилишга уринмоқда. Лекин Россия билан АҚШ ўртасидаги муносабатлар кескинлашган ҳозирги шароитда кўп векторли сиёсат олиб бориш тобора қийинлашиб бораверади.\nҲокимларнинг, жумладан Ўзбекистон ҳокимларининг ҳам бирдан бир ғами ўз тожу тахтларини сақлаб қолишдир, холос. Уларнинг халқ дарду алами билан асло ишлари йўқ. Бугун Россияга малай бўлсалар, эртага АҚШ ва Хитойга малай бўлиб кетаверишади.\nБу мустамлакачи давлатлардан халос бўлишнинг бирдан бир йўли ҳақиқий ўзгариш ясашдир. Ҳақиқий ўзгариш эса Россия, АҚШ, Ғарб ва Хитойга бўлган қарамликка бутунлай барҳам бериш билан амалга ошади. Ўрта Осиё мусулмонлари, жумладан Ўзбекистондаги мусулмонлар ҳам шундай ўзгариш ясашга ҳаракат қилмоқлари лозим. Зеро, шунда Ислом аҳкомлари ижро бўлиб, Аллоҳ ризолигига эришадилар.\n“Бас, ҳаракат қилгувчилар мана шундай (мангу бахт саодат) учун ҳаракат қилсинлар!” (Соффат: 61).\nҲизб ут–Таҳрир марказий медиа офиси радиоси учун – Ислом Абу Халил\nЎзбекистоннинг Украинадаги уруш борасидаги нейтрал позицияси Ўзбекистон муслима аёллари кўчада рўмолига тажовуздан қўрқиб, уйларидан чиқаолмай қолдилар Ўзбекистон уран қазиб олиш бўйича етакчи ўринларда, бироқ бунинг халқ учун ҳеч қандай фойдаси йўқ! Масаланинг бутун мусулмонлар, хусусан, Россия ва Украина мусулмонлари учун муҳим бўлган жиҳатлари


Яқинларгача нархи 2800-3200 сўм ўртасида бўлиб келган шакар¸ кейинги бир ой ичида қарийб 200 фоизга қимматлади ва бозорда 9000 сўмга қадар кўтарилди. Нафақат шакар¸ балки Ўзбекистон асосий истеъмол маҳсулотлари бозоридаги нарх-навони “ўйнатаëтган”лар¸ халқни чегаранинг нариги томонида сув текин маҳсулотларни бир неча баробар қимматига ейиш¸ кийиш ва минишга мажбурлаëтганлар кимлар?\nБу саволга қисқагина жавоб бераëтган кузатувчилар¸ “монополистлар” деган калимани қўлламоқда.\nЎзбекистон бозори¸ хусусан¸ асосий истеъмол бозорини ўз қаттиқ назоратига олган¸ давлат номидан берилган ваколатлардан фойдаланиб¸ бу бозор дарвозаларини ўзидан бошқалар учун тақа-тақ ëпиб қўйганлар кимлар?\nДушанба¸ 30 июнь куни Тошкент вақти билан 19:05 дан бошлаб жонли эфирда шу ҳақда гаплашамиз.\nСизда бу шахслар¸ бу гуруҳлар¸ уларнинг ҳомийлари ҳақида ишончли факт ва маълумотлар бўлса¸ марҳамат¸ душанба куни Тошкент вақти билан 19:05 дан 20:00 га қадар минбар Сизники!\nАйни пайтда¸ бу маълумотларни овозсиз шаклда жамоатчликка тақдим этмоқчи бўлганлар бўлса¸ марҳамат¸ OzodlikOnline, OzodSkype манзиллари¸ қолаверса Озодликнинг WhatsAppдаги +420 724 971 539 рақамига ëзиб юборишлари¸ ҳужжат ва фактларни тақдим этишлари мумкин.\nЎзбекистон аҳолисига бир сўмлик нарсани икки-уч сўмга едираëтганлар ҳақидаги суҳбатда фаол иштирок этишингизни кутиб қоламиз!\nOzodlikOnline: Ўзбекистон бозорини ким қимматлатмоқда?\nЎзбекистонда мураббо мавсумида шакар яна 30 фоизга қимматлади


Афғонистон ҳукумати икки вилоят ҳокимини алмаштирди.\nУлардан бири — таъсир доираси анча кучли бўлган Хирот вилояти ҳокими Исмоилхон вилоят ҳокимидан ҳукумат аъзосига айланди. Бу ҳақда Афғонистон ҳукумати раҳбари Ҳомид Карзайнинг вакили Мужадидий шундай деди:\n“Афғонистон Президенти Ҳомид Карзай мамлакат хавфсизлик кенгашининг Хирот ҳокимини кон ва саноат вазири этиб тайинлаш ҳакидаги қарорини тасдиқлади” .\nИсмоилхон гарчи ўзининг расмий Кобулга нисбатан бефарқ эканлиги айтсада, унинг бир неча ўн мингдан иборат шахсий армияси марказий ҳукуматга жиддий таҳдид солиб келган. Хирот ҳокими этиб Афғонистоннинг Украинадаги собиқ элчиси Саййид Муҳаммад Ҳайеҳава тайинланди.


Тошкентда маняк пайдо бўлдими?\nСўнгги вақтларда одамлар орасида Тошкент шаҳрида ёш қизларни ўғирлаб, номусига теккандан сўнг ўлдириб кетаётган жиноятчи (маняк) пайдо бўлгани ҳақидаги бир-биридан совуқ хабарлар тарқала бошлаган эди.\nНиҳоят Тошкент шаҳри ички ишлар бош бошқармаси ҳам бу ҳақда маълумотнома тарқатиб, эҳтимолий жиноятчиларнинг суратларини эълон қилди.\nИИББ бошлиғининг биринчи ўринбосари полковник М.Каримов имзоси билан бошқармага бўйсунувчи идораларга юборилган маълумотномада ёзилишича, 2004 йил 12 декабрда Юнусобод туманининг 18-мавзесидаги 51-уй лифт майдончасидан 9 яшар Комила Умарованинг жасади топилган. Марҳума номусга тажовуз ва бошқа зўравонлик ҳаракатлари натижасида вафот этган. Шунингдек, 13 декабрда соат 12 ва 13 лар оралиғида Ҳамза туманининг собиқ 49-болалар боғчаси ҳудудида 1995 йилда туғилган, 282-мактабнинг 3-синф ўқувчиси Анастасия Терешенкова зўрланган.\nТошкент шаҳри ИИББ томонидан ана шу жиноятларни содир этишда гумон қилиниб 1980 йилда туғилган ўта хавфли жиноятчи Александр Иномжонов қидирилмокда. Бу шахс Мирзо Улуғбек тумани ИИБ томонидан 16 ёшга тўлмаган шахс билан жинсий алоқада бўлганлик жинояти бўйича ҳам қидириляпти.\nШунингдек, ИИББ томонидан Ҳамза тумани ҳудудида номусга тегиш, Юнусобод туманида қотиллик жиноятини содир этганликда гумонланиб, 1983 йилда туғилган, миллати рус, ўрта маълумотли, болалар уйида тарбияланган, яшаш жойи ноаниқ бўлган Вячеслав Аришин ҳам қидирилмоқда. Маълумотномада ёзилишича, у мактабгача тарбия муассасалари, мактаблар ёнида пайдо бўлиши ва ўзини янги ўқитувчи ёки болалар ота-онасининг таниши сифатида таништириши мумкин.\nШуниси эътиборлики, жиноячиликда гумон қилинаётган иккала шахс ҳам дудуқланиб гапириши айтилмоқда.\nМаълумотномада бу шахсларнинг сурати ҳам берилган.


Навоий асарини Дюма ўқиганми? – HURRIYAT\nНавоий асарини Дюма ўқиганми?\n3 oy oldin Behzod 483\nҲазрат Алишер Навоий даҳосининг улуғлиги шундоқки, ул зоти шарифнинг беназир шеъриятида одамлар учун ибратли ҳикмат бор, исталган жумбоққа ечим, энг мушкул саволга жавоб топиш мумкин.\nОқшом чоғи неча ойлик изланиш ниҳоясига етиб, Александр Дюма қаламига мансуб “Кавалер де Мезон Руж” романининг таржимасини тугатдим. Лекин XX-бобнинг аввалидаги кўнгилни тўлдирмайдиган бир нуқта ва иштибоҳ ўшандоғича қолди. Модомики, мутаржимнинг иши мукаммал чиқмаган экан, китобхон ҳам қониқмайди-да…\nИттифоқо, эртаси куни Наманган давлат университети талабалари билан учрашув бўлди, Ҳазрат Навоийдан ғазаллар ўқилди, Ҳазрат ғазалларининг куйга солинган қўшиқлари куйланди. Аммо бўлғуси филологлардан сўралганида битта саволга ижобий жавоб бўлмади:\n— “Лайли ва Мажнун”ни ким тўлалигича ўқиган?\nБиргина йигит, у ҳам достонни эмас, 1976 йили чоп этилган насрий баёнини ўқиган экан. Ўзим ҳам ёмон зил кетдим, негаки, асарни яқин орада қўлга олганим эсимда йўқ. Ҳай, уйга қайтибоқ, Ҳазратга юкиндим: “Лайли ва Мажнун” очилдими, ундан бош кўтариш мушкул, Навоий мисраларидаги соҳир (балки ғайб) оҳанрабо ихтиёрни олиб қўяди. Мана, XXV-боб бошланди:\nЛайли киби ўт солуб жаҳонға.\nҚум узра аёғи куймагидин,\nИтлар тили ерға тегуруб бош,\nҒурра асад ичра айлабон фош…\nКамина ҳайратдан лол қолибман, ҳолатимни ҳеч мушоҳада этолмасдим. Ахир, келтирилган парчанинг сўнгги икки сатри ойлар давомида топилмаган изоҳнинг ўзгинаси эди. Йўқ, Дюманинг ёзгани Навоийдан таржима дейилса ҳам муболағамас. Чунки, ўша машҳур француз адиби қўлига қалам олганда, “Хамса”нинг битилганига уч ярим аср бўлаёзганди.\nРусча “Кавалер де Мезон Руж”нинг XX-бобида шундай ёзилади: “Уже начинало ощущаться приближение ужасной собаки, что древние представляли томимой неутолимой жаждой, которая, по верованию парижских плебеев, гладко вылизывает мостовые”. Узундан узоқ жумланинг таржимаси битган эса-да, “ужасная собака”нинг ўзбекчасини уддалаш мушкул кечиб, саҳифа сўнгидан шундай изоҳ ўрин олганди:\nТаржима: “Ҳалитданоқ ёвуз “ит кунлари”нинг жазирамаси яқинлашаётгани сезилиб, офтоб ёндира бошлаганди. Бу шундай мавсумки, кўҳна тасаввурга кўра, ҳамиша ютоққан, ташналиги ҳеч-ҳеч қонмайдиган ёки парижлик аҳли авомнинг ақидасида эса ерда судралган тили билан арава йўлининг тўшама тошларини ярақлатиб ялаб кетувчи чанқоқ ит”.\nИзоҳ: “Ит кунлари” — бу мавсум шарқона тақвимдаги асадга тўғри келади. Маълумки, бу ой бошлангач, итларнинг тили осилиб кетади ва ташналиги ҳеч қонмайди. Алишер Навоийнинг “Лайли ва Мажнун” достонида бу ҳақда шундай байт бор:\nҒурра асад ичра айлабон фош.\nҒурра (арабча) – ойнинг бошланишини ёки бир кунлик ой маъносини англатади ва бинобарин, А.Дюма демоқчики, “ит мавсуми” — “ғурра асад” боис чанқоқ итларнинг осилган тили ергача тушган.\nАмир Алишер сиймосидаги улуғ санъаткор Олим Хўжаев ҳамон кўз олдимизда ва сўзлари шуурумизда жаранглаб турибди:\n— Асрлар оша ўз шеърларим билан “лаббай” дея жавоб берурмен!\nАммо тарихан бу гапни Навоий эмас, барҳаёт асарнинг муаллифлари (Уйғун ва Иззат Султон) айтган эсалар-да, Ҳазратнинг ғазалида эса шундай бир мисра бор:\nНавоий ҳам ётар то субҳи маҳшар тарки хоб айлаб.\nМаҳшар тонгига қадар уйқуни тарк айлаб, бедор ётган буюк Навоий, табиийки, абадият қадар барҳаётдир. Эл-улус ва инчунин, қалам аҳли ҳам ул зоти бобаракотнинг уйғоқ руҳидан баҳравор бўлмоқдамизки, файзлар офтобидан топилган биттагина учқунни юқорида айтдик.\nPrevious Ўзлик устуни ёки тарих фани ўқитилмаса, нима бўлади?\nNext Китоб ўқиш… соғлиққа ҳам фойдали экан!


Орнелла Мути ҳам Россия фуқароси бўлмоқчи\n05:12 22 Май 2018\n11:56 06.11.2016 (Янгиланган 13:08 06.11.2016) Ҳавола олиш\nИталиялик актриса Орнелла Мути Россия фуқаролигини олишга қарор қилганини хабар қилди.\nТОШКЕНТ, 6 ноя — Sputnik. Италиялик актриса Орнелла Мути Россия фуқаролигини олиш учун ҳужжатларини тайёрламоқда. Бу ҳақида РИА Новости артист Александр Ревванинг сўзларига асосан хабар қилмоқда.\n“Орнелла Мути аллақачон Россия резиденти бўлган ва айни дамда Россия фуқаролигини олиш учун ҳужжатларини тайёрламоқда. Бу ҳақида актриса биз бирга яратган “Челентано каби” клипимиз тақдимотида хабар қилди”, — деди Ревва.\nЯнги клипда Александр Ревванинг саҳнадаги қаҳрамони Артур Пирожков италиялик машҳур “аёллар қалбини забт этувчи” Адриано Челентано ролини, Орнелла Мути эса — ўзи ролини ижро этган.\nОрнелла Мути собиқ Иттифоқ аҳолисига, авваломбор, 80 йилларнинг машҳур кинофильмларида ўйнаган роллари билан танилган. Ғарбда эса киноактриса “машҳур офатижон” обрўсига эга. Актриса чиройи олдида машҳур бастакор ва бизнесменлар қаторида Адриано Челентано, Ален Делон ва Микеле Плачидо каби дунё кино юлдузлари тиз чўкишган.\nЭслатиб ўтамиз ушбу ҳафтада яна бир машҳур кино юлдузи, Голливудлик актер Стивен Сигал Россия фуқаролигини олган эди.


Жанубий Корея президенти Вашингтонда ядро хавфсизлигини муҳокама қилади\n11:34 / 30.03.2016\nКорея республикаси президенти Пак Кин Хе Шимолий Америкага 8 кунлик сафар уюштиради. У минтақага ташрифи давомида 31 март-1 апрель кунлари Вашингтонда бўлиб ўтадиган ядро хавфсизлиги масалаларига бағишланадиган халқаро анжуманда иштирок этади. Шундан сўнг, Мексикага расмий ташриф билан боради. Бу ҳақда Корея президенти маъмурияти вакили маълум қилган.\nПак Кин Хе ядро хавфсизлиги саммити чоғида бойитилган урандан фойдаланишни қисқартириш, ядровий материаллар хавфсизлигини таъминлаш, уларнинг тарқалишига қарши кураш ҳамда ядровий терроризмнинг олдини олиш чораларига оид масалаларни муҳокама этади.\nЖанубий Корея раҳбари шунингдек, АҚШ президенти Барак Обама, ХХР раиси Си Цзиньпин, Япония бош вазири Шиндзо Абэ билан икки томонлама музокаралар ўтказади. Бундан ташқари, Ж. Корея, АҚШ ва Япония давлат раҳбарларининг уч томонлама учрашуви ҳам бўлиб ўтади. Саммит давомида Пак Кин Хе Аргентинанинг янги президенти Маурисио Макри билан икки мамлакат ўртасидаги ҳамкорликни кенгайтириш ва алоқаларни кучайтириш муаммоларини муҳокама этиши режалаштирилган.\n2 апрель куни эса, Корея республикаси президенти 4 кунлик расмий ташриф билан Мексикага боради. У ҳамкасби Энрике Пенья Ньето билан иқтисодий ҳамкорлик масалаларига жиддий эътибор қаратади.


Миллиардерни охирги марта ўтган йил 24 октябрда кўришганди.\nAlibaba Group Holding Ltd асосчиси, хитойлик миллиардер Жек Ма куз фаслидан буён илк бор омма олдида кўриниш берди. Бу ҳақда Хитой ОАВга таяниб The Wall Street Journal ва Financial Times хабар қилмоқда.\nХабарда айтилишича, Жек Ма чоршанба куни хайрия тадбирида видеоалоқа орқали чиқиш қилган.\nУшбу тадбир видеоёзуви интернетда ҳам жойлаштирилди, деб ёзмоқда Bloomberg. Ant Group видеоёзувнинг ҳақиқийлигини тасдиқлаган.\nЖек Мани охирги марта 24 октябрда кўришганди. У ўша куни Шанҳайдаги конференцияда халқаро молиявий регуляторлар қоидалари эскирганини айтган ва Хитой банкларини танқид қилиб, улар «ломбардча менталитет»га эгалигини билдирганди. Бу унга қимматга тушди. 5 ноябр куни назорат пакети Мага тегишли бўлган Ant Group Шанҳай ва Ҳонгконг биржаларида IPO’ни амалга ошириши керак эди.\nБироқ биржага чиқишдан икки кун олдин Хитой молиявий регуляторлари Ма ва Ant Group раҳбарларини суҳбатга чақирган. Reuters манбасининг сўзларига кўра, улар бизнесларини тўлиқ текширув кутаётгани тўғрисида огоҳлантирилган. Ant Group IPO’си қолдирилди. Хабарларга кўра, бу борадаги қарорни шахсан ХХР ҳукумати раиси Си Цзинпин қабул қилган.


ИНСОН ХАЁТИДА НИКОХНИНГ ЎРНИ — Zamaxshariy.uz\nИНСОН ХАЁТИДА НИКОХНИНГ ЎРНИ\nНикоҳ, оила қуриш Аллоҳ таолонинг инсоният орасида жорий қилган муқаддас қонунларидан бири бўлиб, насл-насабнинг давомийлиги, инсонлар орасида қариндош-уруғчилик, меҳр-оқибатни мукаммал бўлиши каби инсоният учун манфаатли мақсадларга хизмат қилади.\nИслом фақиҳларининг умумий фикри шуки: кимдаки шаҳват зўрайиб, зинога гирифтор бўлиш хавфида қолса, оила қуришга молиявий имконияти ҳам мавжуд бўлса, унинг дарҳол уйланиши зарур бўлади. Шаҳвати бор-у, бироқ зино фитнасидан йироқ бўлса, Ҳанафий мазҳабимиз олимларининг маслаҳатларига кўра, бундай инсоннинг бемалол нафл ибодатлар қилиш учун ёлғизликни танлашидан кўра, оила қуриши барибир афзал ва мустаҳаб ҳисобланади. Саҳобаи киромларнинг қилган ишлари ва айтган сўзларига диққат қилинса ҳам, шу фикр маъқул экани намоён бўлади:\nАбдуллоҳ ибн Масъуд розияллоҳу анҳу шундай деган эканлар: “Агар ўн кун умрим қолиб, унинг охирида вафот этишимни аниқ билсам ва менда уйланиш имконияти бўлса, шу ўн кун ичида ҳам фитнадан эҳтиёт учун уйланиб олган бўлар эдим”.\nАбдуллоҳ ибн Аббос розияллоҳу анҳу Саъид ибн Жубайрга айтган экан: “Оила қур, чунки бу умматнинг яхшилари аёли кўпларидир”.\nИмом Аҳмад ибн Ҳанбал айтадилар: “Уйланмасдан бўйдоқ, сўққабош юриш Исломга тўғри келадиган иш эмас. Ким сени хотин олишдан қайтарса, у сени Ислом йўлидан бошқасига бошлаяпти экан”.\nДемак, никоҳ шариати исломияда ўзига хос бир ибодат экан. Жаноби Расулуллоҳ соллаллоҳу алайҳи ва саллам ҳам жуда кўплаб ўринларда умматни оила қуришга чақирган, бўйдоқ юришдан қайтарганлар.\nМустақиллик йилларида мамлакатимизда оилаларни мустаҳкамлаш, вояга етаётган ўғил — қизларнинг таълим — тарбияси масалалари борасида кўплаб тадбирлар амалга оширилиб келинмоқда. Давлатимиз раҳбари таъкидлаганидек: “Мамлакатимизда амалга оширилаётган янгиланиш ва тараққиёт сиёсатининг мақсади юртимизда истиқомат қилувчи барча инсонлар учун муносиб ҳаёт шароитини яратиб бериш, ривожланаётган демократик мамлакатлардаги кафолатланадиган турмуш даражаси ва эркинликларини таъминлаш, ахлоқий жиҳатдаи мустаҳкам оила бўлган адолатли жамиятни шакллантиришдир”. Шу боис, оила мустаҳкамлигини сақлаш, муқаддаслигини келажак авлод руҳига сингдириш бугунги куннинг энг долзарб вазифаларидандир.\n“Никоҳ” луғатда “қўшиш”, “жамлаш”, “яқинлик” маъноларини англатади. Шариатда эса, никоҳ боғланиш бўлиб, у туфайли ҳузурланишни қасд этиш, яъни, эр кишининг никоҳида шаръан монелик бўлмаган аёл кишидан ҳузур олишини ҳалол қилишдир. Бу таъриф баъзи Ҳанафий уламолар томонидан айтилган бўлиб, бошқа таърифлар ҳам кўп, ҳаммаси бир-бирини тўлдириб келади. Таърифдаги “аёл” сўзидан аёл кишидан бошқа билан никоҳ боғлаш мумкин эмаслиги, яъни, фақат бир эркак ва бир аёл орасида никоҳ боғланиши бўлиши мумкинлиги келиб чиқади. “Никоҳида шаръан монелик бўлмаган” деганидан шариат никоҳини ҳаром қилган аёлни никоҳлаб бўлмаслиги чиқади. Бутпараст аёл, маҳрам–яқин қариндош аёллар шу жумлага киради.\nҲар биримиз оилаларимизнинг мустаҳкамлиги учун қайғуриш бурчимиз эканлигини англаб етишимиз ва бу борада қўлимиздан келган чора-тадбирларни кўришимиз вазифамиздир. Жамиятимизда келин-куёвликка номзод ёшларимизни оилавий ҳаётга тайёрлаш ишларини тартиб билан керакли ҳажмда ва савияда йўлга қўйишимиз жуда ҳам зарур.\nАввало, эркак киши рафиқа танлашда аёл кишининг дини, одоб-ахлоқи, оиласи, касб-кори, насл-насабига эътибор беради. Бу нарса ислом динида кафоат деб аталади. Кафоат бу – тенглик деганидир. Яъни турмуш қуришда дин, диёнат, насаб, мол-давлат, ҳунар каби нарсаларга аҳамият қаратилади. Шундай экан, келин-куёв танлашда никоҳ ёшига ҳам диққат қилиш, никоҳланувчи икки инсон бир-бирига муносибми, йўқми шуни ҳам ёддан чиқармаслик лозим. Сабаби, орзу-ҳавасга берилган, фарзандларининг бошини тезроқ “иккита” қилишга шошилувчи ота-оналар – улар никоҳ ёшига етмаганларини кўпинча инобатга олмайдилар.\n“Эрта оила қуриш” икки хил маънони англатиши мумкин. Биринчиси, ҳали балоғатга етмаган, турмуш қуришга тайёр бўлмаган йигит ва қизларнинг ўз хоҳиши ёки мажбуран оила қуриши. Бу иш динимизда қораланган. Иккинчиси, йигит ёки қиз балоғатга етгач, оила қуришга ҳар тарафлама тайёр бўлгач, кечиктирмасдан никоҳ қуриш. Ислом мана шундай никоҳга тарғиб қилган. Баъзи инсонлар Ислом қизларни барвақт узатишга чақиради, бу уларга нисбатан зулм, дея нотўғри тушунчада бўладилар. Албатта бу асоссиз гап. Исломда ҳали балоғатга етмаган, турмушга тайёр бўлмаган ўсмирларни узатиш ёки никоҳлаш лозим, деган гап йўқ. Ҳатто балоғатга етган, жинсий тарафдан турмушга тайёр йигит, агар оилани боқа олмаса, унинг учун уйланиш шарт бўлмайди. Исломнинг оила қуришга қилган тарғибини тўғри тушуниш, холис баҳолай олиш керак.\nИсломда балоғатга етган ва ҳар тарафлама қодир бўлган эркак ва аёл никоҳланишга, шу йўл билан фарзанд кўпайтириш, жамиятга манфаат келтиришга буюрилган. Бундай ҳукмларни Қуръонда ҳам, Пайғамбаримиз саллаллоҳу алайҳи ва саллам ҳадисларида ҳам кўп учратиш мумкин.\nАбдураҳмон ибн Язиддан ривоят қилинади: “Мен Алқама ва Асвад билан Абдуллоҳ ибн Масъуд олдига кирдик. Шунда Абдуллоҳ: “Биз Набий саллаллоҳу алайҳи ва саллам даврларида ўсмир эдик, (уйланишга) бирон нарса топа олмасдик. Расулуллоҳ саллаллоҳу алайҳи ва саллам бизга: “Эй ёшлар жамоаси, сизлардан ким никоҳга қодир бўлса, бас, уйлансин. Зеро у кўзни пастга қаратувчи ва фаржни зинодан сақловчидир. Кимда-ким қодир бўлмаса, рўза тутсин. Сабаби бу унинг учун бичилиш (сақловчи)дир”, дедилар”, деб айтди” (Бухорий, Муслим, Сунан соҳиблари, Доримий ва Аҳмад ривояти).\nБиз ривоятда “никоҳ” деб ўгирган сўз арабча матнда “баъа” деб келтирилган. Мазкур лафз тилимизда “никоҳга ҳар тарафлама – ҳам жинсий, ҳам иқтисодий, ахлоқий тарафдан тайёр бўлиш” маъносини англатади. Демак, банда балоғатга етиб, ақлини таниб, никоҳга ҳар томонлама тайёр бўлса, унга уйланиш, никоҳланиш фарз бўлади. Акс ҳолда қодир бўла туриб, оила қурмай юриш, зино ва шу каби бузуқ ишларга йўл очади. Бу эса жамиятнинг бир бўғини бўлган оилалар тинчлигига, йигит ва қизларнинг нотўғри йўлларга кириб қолишига сабаб бўлади.\nБу ривоятда оила қуришга иқтисодий тарафдан қодир бўлмаганлар учун ҳам фойдали тавсия берилмоқда. Бундай йигитлар рўза тутишлари керак. Шунда шаҳвоний ҳирс бироз бўлса ҳам сусаяди, зинодан сақланиш, кўзни тийиш осонроқ бўлади. Лекин бу вақтинча ҳолат. Барибир ҳаракат қилиб никоҳланиш, фарзанд кўриш, аҳли оиласи билан бахтли ҳаёт кечирмоғи даркор.\nИсломда никоҳ ёши қандай эканини билиш учун юқоридаги ривоят лафзларига эътибор қаратамиз. Биз “ёшлар” деб ўгирган сўз ривоятнинг арабий матнида “шабоб” деб ифодаланган. Мазкур сўз тилимизда “балоғатга етган ва ўттиз ёшгача бўлган йигит” маъносини англатади. Демак, балоғатга етган, ақлини таниган ва оила қуришга тайёр бўлганда ёшларни уйлаб қўйиш, қизни узатиш лозим. Ривоятларнинг бирида кечиктириб бўлмайдиган ишлар сирасига бўйига етган қизни узатиш ҳам киритилган.\nШуни таъкидлаш керакки, ҳозирда 16-17 ёшли қизлар турмушга тайёр эмаслиги, туғруқ ҳолатида қийналиб қолаётгани айни ҳақиқатдир. Шу боис уларни 19-20 ёшларида турмушга бериш лозим кўрилмоқда. Йигитлар эса 20-22 ёшларда оила қуришлари тавсия қилинмоқда.\nИсломда қиз ёки ўғилни мажбурлаб никоҳлаш мумкин эмас. Зеро қиз ва ўғилнинг розилиги билан никоҳ қилинади. Ибн Аббос розияллоҳу анҳудан ривоят қилинишича, биз қиз Расулуллоҳ саллаллоҳу алайҳи ва саллам ҳузурларига келиб, отаси унинг розилигисиз турмушга бераётганини айтганида, у зот қизга ўз ихтиёри билан турмушга чиқиши мумкинлигини айтганлар. Демак, ёшларни мажбуран, ота-она ўзлари хоҳлаганларига беришлари жоиз эмас. Бунда фарзандлари розилиги билан иш тутилса, мақсадга мувофиқ бўлади. Баъзи жоҳил оталар: “Қиз меники, уни хоҳлаганимга бераман” ёки “ўғлим сўзимни икки қилмайди”, деб ўз билганларича иш тутадилар. Тўғри фарзандлари отанинг гапини ерда қолдирмай, тавсия қилинган қизга уйланишлари ёки турмушга чиқишлари мумкин. Аммо бу ерда кўнгил, мойиллик, деган нозик туйғулар ҳам борки, оила мустаҳкамлигида булар асосий омиллардан саналади.\nPrevious Post:ИЙМОН ҲАЛОВАТИ АҚИДА МУСАФФОЛИГИДАДИР\nNext Post:СЕҲР ИСЛОМГА ЗИД АМАЛДИР


Тиббий кўрик ёки оилага соғлом қадам билан | Ўзбекистон "Адолат" социал-демократик партияси\nТиббий кўрик ёки оилага соғлом қадам билан\n1 Февраль, 18:16 • Андижон вилояти, Янгиликлар • 553 марта кўрилди • Комментариев к записи Тиббий кўрик ёки оилага соғлом қадам билан нет\nЎзбекистон Республикаси Вазирлар Маҳкамасининг 2003 йил 25 августдаги “Никоҳланувчи шахсларни тиббий кўрикдан ўтказиш тўғрнисида”ги қарорига асосан оила қуришдан олдин ҳар бир йигит-қиз яшаш жойидаги белгиланган тиббий муассасада тиббий кўрикдан ўтиши шартлиги белгиланган. Чунки бу янги барпо этилаётган оиланинг соғломлигини таъминлаш билан бирга носоғлом фарзандлар туғилишининг ҳам олдини олади.\nАлбатта, бу борада маҳалла фуқаролар йиғинларининг фаоллари, тиббиёт ходимлари, хотин-қизлар қўмиталари ва ФҲДЁ бўлимлари зиммасига қатор вазифалар юкланган. Энг асосийси, ота-оналар масъулиятни ўз зиммасига олиши лозим. Чунки, фарзандининг саломатлиги ва келажаги ҳаммадан ҳам улар учун муҳим аҳамиятга эга.\nҚишлоғимизда бундан ўн йиллар илгари Маликахон исмли аёл 17 ёшдаги ўғлини уйлантирди. Пешонаси келишмадими ёки бошқа сабабми уч ойда келин-куёв ажрашди. Тўрт йил ичида яна иккита келин олди. Бироқ кейингилари ҳам узоқ яшамади.\n– Ўғлимни биринчи бор уйлантиришда тўй ташвишлари билан бўлиб ёшларни тиббий кўрикдан ўтказишга эътибор бермабмиз,-дейди онахон кўз ёшларини тўкканича. Қарангки, келиннинг тутқаноқ дарди бор экан. Иккинчи келинни шошиб, ҳатто ўғлимни биринчи никоҳи қонунан бекор қилинмай олгандим. Яна адашдим. Уч фарзандни чала туғди. Ноилож ўз синглимни қизига уйлантирдим. Шифокорлар улар бир-бирига тўғри келмаслигини айтганда қулоқ солмадим. Мана оқибати, фарзандга зор бўлиб ўтишяпти.\nОнахоннинг сўзларини тинглаб ачинишни ҳам, юпанч бўлишни ҳам билмайсан. Чунки бу ҳолатга унинг ўзи сабабчи. Агар ўткинчи ҳавасларга берилмасдан вақтида фарзандининг тақдирига жиддий қараганда бугун мум тишлаб ўтирмасди.\nШу жойда тиббиёт ходимларига юзландик. Негаки суҳбатдошимизнинг ташвиши бизни хушёрликка чақирди.\n– Чиндан ҳам бу нозик ва айни вақтда долзарб масала, — дейди Андижон туман марказий поликлиникаси бош шифокори Мавлудахон Адҳамжонова. -Ўтган 2016 йилда 4138 нафар оила қуриш остонасидаги ёшларни тиббий кўрикдан ўтказдик. Уларнинг аксарияти соғлом ва оила қуришга тайёр йигит-қизлар. Шундай бўлсада оналик, оилада тиббий маданият ва эркакнинг масъулияти борасида тушунтириш ишларини олиб бордик. 32 нафар ёшларда тиббий кўрик даврида руҳий касалликлар аниқланди. Бу кўп ҳолларда тўйдан олдинги ҳаяжон ва ташвишлар таъсири бўлиши ҳам мумкин. Шу сабаб уларни вақтинча оила қуришларига рухсат берилмади. Энг ачинарли ҳолат такрор огоҳлантиришларга қарамай айрим ота-оналар ва ёшларнинг бу масалага эътиборсизлик билан қараётгани. 311 нафар ана шундай ёшларнинг тўйдан сўнг бизга мурожаат қилганини қандай баҳолаш мумкин. Бу айни вақтда маҳалла фаоллари ва тиббиёт ходимларини янада масъулият билан ишлаши зарурлигини кўрсатади. Айниқса, маслаҳатчилар ҳар бир оила қурувчини эътибордан четда қолдирмаслиги лозим. “Ёш оила қурувчилар мактаби”, касб-ҳунар коллежлари ва маҳаллаларда тиббий кўрикнинг аҳамияти ва қариндошлар ўртасидаги никоҳнинг салбий оқибатлари мунтазам тушунтириб борилиши зарур.\nФҲДЁ бўлими йўлланмаси билан поликлиникага тиббий кўрикдан ўтиш мақсадида келган келин-куёвларнинг айримлари билан суҳбатлашдик. Баъзилари бундан бош ҳам тортди. “Тўй кунларингиз белгиланганми?” деган саволимизга аксарияти: – “Йўқ, аввал тиббий кўрикдан ўтайлик”, — дея жавоб берди.\nАлбатта, бу яхши. Улар ўз ҳаётига бефарқ эмаслар.\nБир онахонни хорижда ишлаётган ўғлининг ўрнига йўлланма олиш учун келгани бизни ҳайрон қолдирди. Сабабини сўраганимизда шундай жавоб берди:\n– “Ўғлим тўй кунини белгиласак, кейин келади. Яна ишлаш учун кетиши керак. Кутишга вақтимиз йўқ”.\nБу қанақаси? Онахонга ФҲДЁга тўйдан бир ой аввал ариза бериш, тиббий кўрикнинг зарурлиги хақида гапирдик. У эса …\nТиббий кўрик соғлом оила қуришнинг асоси. Шундай экан бу масалага лоқайдлик билан қарамаслигимиз зарур.\nТиббий кўрик ёки оилага соғлом қадам билан was last modified: Февраль 2nd, 2017 by Anvar Egamqulov\n« Улуғлар бошлаган саодат йўли – мангу давом этажак! Мақсад ва вазифаларнинг бажарилишида бошланғич партия ташкилотининг ўрни »


Сергей Лушчан: «Бу йил соврин ютмасак, ишдан кетишимиз керак бўлади» - Спорт UZ - Скачать музыку бесплатно новинки музыки 2016-2017\n«Сўғдиёна»-«Бунёдкор» (0:1) учрашувидан кейинги матбуот анжуманида меҳмонлар мураббийи Сергей Лушчан қатнашди.«Сўғдиёна» билан бугун оғир ўйин ўтказдик. Қийин ўйин бўлсада ғалаба қозонганимиздан хурсандман. Ишлашда давом этамиз. 4 кундан кейин навбатдаги ўйинимиз. Кеча стадионда машғулот ўтказганимизда йигитлар ўйинга жиддий ҳозирлик кўришганди. Дунёдаги энг зўр жамоалар ҳам мағлубиятга учрашишади. «Сўғдиёна» бугун бизга жиддий қаршилик кўрсатди. Бир қанча голга тортадиган вазиятлар бўлди. Омад очиқчасига юз ўгирди. Олдинда чемпионлар лигаси ўйинлари кутаяпти бизни. Биз бу йил совринлар ютишимиз керак. Бўлмаса ишдан кетишимиз керак бўлади. Жамоани мақсади имкон қадар совринларни ютиш", - дейди Сергей Лушчан. - деб хабар бермоқда Stadion.uz нашри.


Маънавий ва моддий хаёт уйгунлиги » Milliy istiqlol g`oyasi » Slayd » Slayd | Prezentatsiya | PPT\nAsosiy / SlaydlarMilliy istiqlol g`oyasi Маънавий ва моддий хаёт уйгунлиги\nМаънавий ва моддий хаёт уйгунлиги\nFayl hajmi 153,29 kB\nЁШЛАРДА МОДДИЙ ВА МАЪНАВИЙ ҲАЁТ УЙҒУНЛИГИНИ ТАЪМИНЛАШ:\nМУАММО ВА ВАЗИФАЛАР\nМаърузачи: ф.ф.д., проф. И.Юлдашев\nПрезидент Ислом Каримовнинг «Юксак маънавият – енгилмас куч» номли асарида «Таълимни тарбиядан, тарбияни эса таълимдан ажратиб бўлмайди – бу шарқона қараш, шарқона ҳаёт фалсафаси» деб таъкидланган пурмаъно ғоялари асосида ёш авлод тарбиясида моддий ва маънавий ҳаёт уйғунлигининг ижтимоий ҳаётдаги ўзига хос ўрнини, аҳамиятини, бири иккинчисисиз тўлақонли бўлмаслиги масалаларини тадқиқ этиш, ана шу асосда узлуксиз таълим тизимида баркамол авлодни тарбиялашга хизмат қилувчи махсус ўқув-тарбия манбаларини яратиш, уларни олиб борилган тажриба-синов ишлари натижалари асосида таълим-тарбия жараёнига тадбиқ этиш.\nДарснинг ўз олдига қўйган\n1. Умумий ўрта ҳамда Олий ва ўрта махсус таълим тизимлари учун моддий ва маънавий хаёт уйғунлигини таъминлашга йўналтирилган тадқиқот ишларини амалга ошириш.\n2. Узлуксиз таълим тизимида моддий ва маънавий ҳаёт уйғунли-гининг аҳамияти, ижтимоий ҳаётда тутган ўрни, жамият тараққиё-тидаги аҳамияти масалаларини мужассамлаштириш.\n3. Жамиятда мустақил ҳаётга қадам қўйган олий таълим талабалари орасида моддий ва маънавий бойликларнинг уйғунлигини таъминлаш муаммоларига бағишланган тадқиқот ишларини олиб бориш.\n4. Талабаларнинг ҳар икки тушунча борасидаги фикрларини анкета сўровларини ўтказиш орқали фикрлар мажмуасини яратиш, уларнинг илмий таҳлилини олиб бориш.\n5. Узлуксиз таълим тизимида амалга оширилган ишлар натижала-рини таҳлил қилиб, уларни умумлаштириш ва таҳлил натижалари негизида моддий ва маънавий ҳаёт уйғунлигини ўзида тўлиқ асослаган қоғоз ҳамда электрон версиялардаги ўқув ҳамда методик қўлланмаларни яратиш, уни кўп тиражда мамлакат таълим муассасаларига тарқатиш.\nҲОЗИРГА ҚАДАР АМАЛГА ОШИРИЛГАН ИШЛАР\n1. Узлуксиз таълим тизимида маънавият билан боғлиқ мавзуларнинг ўқитилиши, уларга оид дастурлар, мавзулар ва ўқув адабиётларда моддий ва маънавий ҳаёт уйғунлиги масаласининг назария ва амалиётдаги ҳолати ўрганилган.\n2. Президент И.Каримовнинг «Юксак маънавият – енгилмас куч» ва бошқа асарларидаги моддий ва маънавий ҳаёт уйғунлигига оид фикрлари ўрганилган, тўпланган ва тизимлаштирилган.\n3. Ёш авлод тарбиясида моддий ва маънавий ҳаёт уйғунлигини таъмин-лашнинг талаблар мажмуи ишлаб чиқилган.\n4. Мактабгача таълим муассасаси тарбияланувчиларида моддий ва маъ-навий ҳаёт уйғунлигини таъминлаш билан боғлиқ аниқланган фазилатларни шакллантиришга хизмат қилувчи талаблар мажмуи ишлаб чиқилган.\n5. Ўзбек ёзма обидалари ҳамда Шарқ Уйғониш даври мутафаккирларининг моддий ва маънавий ҳаёт уйғунлигига доир фикрларини узлуксиз таълим жараёнининг босқичларида дарсдан ташқари жараёнда фойдаланишга мўлжалланган мажмуанинг электрон версияси тайёрланган.\n6. «Юсуф Хос Хожибнинг «Қутадғу билиг» асарида моддий ва маънавий ҳаёт уйғунлиги масаласининг ёритилиши» ҳамда «Алишер Навоий асарларида моддий ва маънавий ҳаёт уйғунлиги масалалари» номли методик қўлланмаларнинг дастлабки вариантлари тайёрланди.\n7. Ёшларни моддий ва маънавий ҳаёт уйғунлиги руҳида тарбиялашга хизмат қилувчи мусиқа ва қўшиқлар мажмуаси ишлаб чиқилди. Шу асосда “Баркамол авлод тарбиясида шеър, қўшиқ ва оҳанг” номли методик қўлланма яратилди.\n8. Моддий ва маънавий ҳаёт уйғунлигини мазмунига таъсир қилувчи иқтисодий, ижтимоий, сиёсий, маданий омиллар ўрганилди, таҳлил этилди ва тизимлаштирилди.\n9. Моддий эҳтиёжларни инсоннинг руҳий оламига қарама-қарши қўйишнинг салбий оқибатлари таҳлил этилди ҳамда хулоса ва тавсиялар ишлаб чиқилган.\n10. Мактабгача тарбия муассасасалари тарбиячилари учун “Адабиётда моддий ва маънавий ҳаёт уйғунлиги” номли методик қўлланма яратилди.\n11. Таълим муассасалари тарбиячи-ўқитувчилари ва гуруҳ рахбарлари учун “Таълим-тарбияда инновацион технологиялар” номли амалий тавсиялар ишлаб чиқилди.\n12. “Ёшлар тарбиясида моддий ва маънавий ҳаёт уйғунлигининг шаклланганлик даражасини аниқлаш методикаси” номли методик қўлланма тайёрланди.\n13. Мактабгача тарбия муассасалари тарбияланувчиларида моддий ва маънавий ҳаёт уйғунлиги фазилатларини шакллантиришга хизмат қилувчи анимацион материал тайёрланди.\n14. Мактабгача таълим муассасалари тарбиячиларига болалар тарбиясида моддий ва маънавий ҳаёт уйғунлигини таъминлашдаги мавжуд муаммоларни бартараф қилиш йўллари, воситалари юзасидан қўшимча билимлар бериш, уларнинг амалий малака ва кўникмаларини ривожлантиришга хизмат қилувчи “Мактабгача таълим ёшидаги болалар тарбиясида моддий ва маънавий ҳаёт уйғунлигини таъминлаш: муаммо ва вазифалар” ўқув-тарбия дастури ишлаб чиқилди.\n15. Олий ва ỹрта махсус таълим муассасаларида ўтказиладиган маънавий-маърифий тадбирлар сценарийси яратилди.\nДАВОМ ЭТТИРИШ ИСТИҚБОЛЛАРИ\n1. Ёшлар тарбиясида моддий ва маънавий ҳаёт уйғунлигининг шаклланганлик даражасини аниқлаш методикасини ишлаб чиқиш.\n2. Узлуксиз таълим тизимида изчиллик ва узлуксизлик таҳлиллари асосида ёшлар тарбиясида моддий ва маънавий ҳаёт уйғунлигини таъминлашга доир махсус курслар бўйича ўқув-тарбиянинг шакл, метод, воситалари ва услубий мажмуаларини ишлаб чиқиш.\n3. Тўпланган материаллар асосида ёшлар тарбиясида моддий ва маънавий ҳаёт уйғунлигини шакллантириш масаласининг ёритилишига оид узлуксиз таълим тизимининг барча босқичлари учун мўлжалланган кўргазмали воситалар тўпламини яратиш.\n4. Узлуксиз таълим тизимида ёшларда моддий ва маънавий ҳаёт уйғунлигини шакллантириш бўйича тажриба-синов ишларини амалга ошириш.\n5. Тажриба-синов натижалари асосида ўқув тарбиянинг услубий мажмуаси ва технологиясига тегишли ўзгартиришлар киритиш ва амалий тавсиялар ишлаб чиқиш.\n6. Ёшлар тарбиясида моддий ва маънавий ҳаёт уйғунлиги-ни шакллантириш бўйича барча жамоат ташкилотлари, дав-лат ва ҳуқуқ-тартибот муассасалари билан ҳамкорлик бўйича дастур ва қўшма қарорлар ишлаб чиқиш.\n7. “Ёшлар тарбиясида моддий ва маънавий ҳаёт уйғунли-гини таъминлаш: муаммо ва вазифалар” лойиҳаси доирасида олинган натижалар ва янгилик материалларини таълим олишнинг интеллектуал тизимига жойлаштириш.\n8. Лойиҳа доирасида 1та номзодлик ҳамда бир нечта магистрлик диссертациялари бажарилмоқда.\n9. Ёшлар тарбиясида моддий ва маънавий ҳаёт уйғунли-гини бўйича республика миқёсида илмий-амалий конферен-ция ўтказиш режалаштирилмоқда.\nTeglar: маънавий 1203аёт моддий таълим уй1171унлигини тарбиясида ишлаб 1203амда тизимида 1179илувчи номли уй1171унлиги хизмат асосида методик бўйича Узлуксиз чи1179иш Мактабгача та1203лил\nМаънавий кадриятлар ва уларнинг узаро муносабатлари\nКомил инсон ва ининг шаркона фазилатлари


Хитойда энг қидирилувчи порахўрлардан бири таслим бўлди\nХитой ҳукумати томонидан энг қидирилувчи 100 порахўрдан бири, кўп йиллардан бери Канадада яшириниб юрган Ли Шицяо ватанига қайтди ва ҳукуматга таслим бўлди. Бу ҳақда Хитой Компартиясининг интизомни текшириш бўйича марказий комиссияси хабарида маълум қилинди.\n2015 йил апрелда Хитойда Компартиянинг хорижда қочоқликда юрган порахўр амалдорлари ва аъзоларини ушлаш бўйича "Осмон тўри" деб номланган кампания бошланган. Хитой ҳукумати Интерполга коррупцияда гумон қилинувчи 100 нафар энг қидирилувчи қочоқдан иборат рўйхатни топширган. Интерпол бу қочоқларни қидирувга берган.\nМаълум қилинишича, 1942 йилда туғилган Ли Шицяо бу рўйхатда 75-ўринни эгаллаган.\nЛи Шицяо Нинбо шаҳрида кўчмас мулк компаниясида бошқарувчи бўлиб ишлаган ва Канадага 2009 йилда қочиб кетган.\nМаълум қилинишича, Ли Шицяо 100 нафар қочоқдан Хитойга қайтарилган қирқинчиси бўлди.\nАйни вақтда Пекин қочоқ амалдорларни ортга қайтариш бўйича хорижий давлатлар билан фаол музокаралар олиб бормоқда.\nкоррупция Хитой қочоқ


Ўзбекистон ва Россия Ҳукуматлари ўртасида муҳим янги битим имзоланди - - - www.Voydoda.com - Скачать новинки музыки 2018 бесплатно -\nЎзбекистон ва Россия Ҳукуматлари ўртасида муҳим янги битим имзоланди\nАвтор: Ies_92uz / Дата: 20 Мар 2018 / Просмотров: 493\nЎзбекистонда атом электр cтанциялари ва тадқиқот реакторларини қуриш, материалшунослик, минерал хомашё базасини тадқиқ қилиш ва бошқа йўналишлардаги ишларни янги босқичга олиб чиқишга хизмат қилади.\nРоссия Федерациясининг “Росатом” давлат корпорацияси бош директори Алексей Лихачев бошчилигидаги делегация кеча, 29 декабрь куни Ўзбекистонга келди. Бу ҳақда ЎзА ёзмоқда.\nТошкентда бўлиб ўтган учрашувда Ўзбекистон Республикаси Бош вазири ўринбосари Нодир Отажонов ва “Росатом” давлат корпорацияси бош директори Алексей Лихачев Ўзбекистон-Россия ҳамкорлиги турли йўналишларда изчил ривожланиб бораётганини алоҳида таъкидлади. Ушбу ташриф мамлакатлар ўртасидаги муносабатларни янада кенгайтириш ва мустаҳкамлашда навбатдаги муҳим қадамдир.\n“Ўзбекистон ядро физикаси ва атом энергетикасини ривожлантириш бўйича юқори салоҳиятга эга. Ҳукуматларимиз ўртасида имзоланган битим Ўзбекистонда атом электр cтанциялари ва тадқиқот реакторларини қуриш, материалшунослик, минерал хомашё базасини тадқиқ қилиш ва бошқа йўналишлардаги ишларни янги босқичга олиб чиқишга хизмат қилади”, дейди Алексей Лихачев.